Super Mario Galaxy 2 Review | Game20.gr\nazazel, Σάββατο 26 Ιούνιος 2010 0 Tweet\nH Ninty έκανε την έκπληξη πέρσι στην Ε3 του 2009 όταν ανακοίνωσε το Super Mario Galaxy 2. Αφού μας ήρθε το πλαγιομετωπικό, καθώς δεν μας έχει συνηθίσει σε δυο παιχνίδια Super Mario στην ίδια γενιά, περιμέναμε να δούμε τι παραπάνω έχει να προσφέρει η συνέχεια του καλύτερου, μέχρι τώρα, παιχνιδιού στο Wii μας. Το sequel έπρεπε να κάνει μεγάλες προσπάθειες για να βγει κακό (ποτέ δεν ξέρεις βέβαια, βλ. DMC 2) αν και δεν περιμέναμε τεράστιες διαφορές και στροφή 180 μοιρών από το πρώτο.\nΤο δυνατό σημείο της σειράς, το σενάριο, είναι παρόν και μας υπόσχεται ανατροπές, ίντριγκες, ερωτικά τρίγωνα (και άλλα σχήματα) και γενικά μια αγωνία που φτάνει στο ζενίθ μέχρι και τον τερματισμό του. Θα προσπαθήσω να μην αποκαλύψω πολλά γιατί δεν μου αρέσει να κάνω spoilers. Το παιχνίδι ξεκινάει με εμάς να χειριζόμαστε τον Mario σε ένα 2D επίπεδο πηγαίνοντας προς το κάστρο της πριγκίπισσας Peach που μας έχει καλέσει να δούμε τα αστέρια που πέφτουν τρώγοντας “μπισκότα” (το βουτάει το μπισκότο στο γάλα ο Mario). Και αναπάντεχα η πριγκίπισσα Peach απαγάγεται από τον Bowser! Σοβαρά τώρα πριγκίπισσα κανόνισε την πορεία σου, ή πάρε σωματοφύλακες ή σε βλέπω στα 70 σου να έρχεται ο Mario με το πι και τον καθετήρα να σε σώσει (και να μην του κάθεσαι κιόλας του δύσμοιρου). Έχουμε κι άλλες δουλειές, δεν είσαι το κέντρο του κόσμου. Το σύστημα που επικρατεί είναι το ηλιοκεντρικό, όχι το Peachοκεντρικό. Μαζέψου…\nΜεταφερόμαστε στην hub area μας, που διαφέρει κατά πολύ από το προηγούμενο παιχνίδι καθώς αυτή τη φορά είναι ένας πλανήτης στο σχήμα του κεφαλιού του Mario. Με το περίεργο αυτό όχημα ταξιδεύουμε διαλέγοντας στον εκάστοτε προορισμό μας πάνω σε έναν χάρτη σε στυλ New Super Mario Bros. Το παιχνίδι είναι χωρισμένο σε κόσμους με τον κάθε ένα να έχει από επτά επίπεδα/ πλανήτες. Στο έβδομο επίπεδο κάθε κόσμου αντιμετωπίζουμε έναν αρχηγό για να περάσουμε στον επόμενο κόσμο. Σκοπός μας είναι σε κάθε επίπεδο να φτάσουμε στο τέλος και να πάρουμε το χρυσό αστεράκι που βρίσκεται εκεί για να ανοίξουμε τον επόμενο πλανήτη.\nΚοίτα ένα 3DS! Πούντο; Πούντο;\nΕυχάριστοι και με ποικιλία οι αρχηγοί, αν και κάποιοι είναι οι ίδιοι με το πρώτο παιχνίδι, όλοι έχουν το δικό τους, έξυπνο τρόπο να τους αποτελειώσουμε. Αρκετή ποικιλία και στα επίπεδα/ πλανήτες. Μερικά θυμίζουν το παλιό λατρεμένο Mario 64, ενώ κάποια είναι αποκλειστικά 2D και άλλα είναι σχεδόν ίδια με αυτά του πρώτου SMG. Αρκετά και τα checkpoints σε κάθε πίστα σε μορφή σημαιακίων για να μην ξεκινάμε από την αρχή κάθε ρημαδοεπίπεδο επειδή κάπου μας έκατσε μια στραβή.\nΟ βαθμός δυσκολίας είναι κυμαινόμενος και σε καμμία περίπτωση το παιχνίδι δεν είναι εύκολο. Μας δίνεται όμως η δυνατότητα να χρησιμοποιήσουμε την βοήθεια που είχαμε και στο New Super Mario Bros. Wii, με την οποία η πίστα... τερματίζεται από μόνη της! Αφού χάσουμε μερικές φορές, στο επίπεδο εμφανίζεται μια σκοτεινή, γνώριμη μορφή (Rosalina;;) που προσφέρεται να τελειώσει το επίπεδο για εμάς. Αλλά στο τέλος μην περιμένετε χρυσό αστέρι - ένα στο χρώμα του χθεσινού φαγητού το πρωί στη λεκάνη παίρνουμε και πολύ μας πέφτει! Για να μάθουμε να είμαστε φυγόπονοι!\nΑκόμα όμως και για σένα φίλε μου που είσαι εντελώς αγιαλαγιούχου, η Nintendo μερίμνησε και έχει ένα συνοδευτικό DVD στην συσκευασία του Super Mario Galaxy 2 για να σου μάθει πως παίζεται το περίπλοκο αυτό παιχνίδι. Θα σου δείξει πως να συνδέσεις το nunchuck με το wiimote, πως να τα κρατήσεις στα χέρια σου αλλά και ποιο - αδιευκρίνιστα καλά κρυμμένο - κουμπί κάνει τον Mario να πηδήξει! Αχ Nintendo τελικά μας σκέφτεσαι όλους, ακόμα και τα τέκνα σου με IQ που δεν ξεπερνάει σε αριθμό τα γράμματα του ονόματος της κονσόλας σου! Α και για να μην ξεχάσω, το DVD είναι DVD-Video οπότε δεν μπορείτε να το τρέξετε στο Wii σας. Πόσο χρήσιμο είναι τελικά ένα PS3/Xbox360 για να παίξω Mario;!\nΚαι στο είπα, μη φας κολοκυθοκορφάδες. Ορίστε τώρα.\nΌσο για τις ειδικές δυνατότητες του Mario, εκτός των κλασικών Fire Mario και Rainbow Mario, έχουμε την επιστροφή του Bee Mario (εννιά μελισσούλες αγκαλιά), του Boo Mario (who you gonna call?) και του Spring Mario (ντόινγκ, ντόινγκ) από το πρώτο SMG. Υπάρχουν επίσης και αρκετές νέες ειδικές δυνατότητες του υδραυλικού, όπως ο Cloud Mario με τον οποίο μπορούμε να δημιουργήσουμε μέχρι και τρία σύννεφα πλατφόρμες και να πηδήξουμε πάνω τους, ο Drill Mario με τον οποίο μπορούμε να τρυπήσουμε το έδαφος και να βρεθούμε στην άλλη πλευρά ή και μέσα σε κάποιον πλανήτη, και ο Rock Mario που μεταμορφώνεται σε ένα συμπαγή βράχο μπορεί να σπάσει και να διαλύσει ότι βρει μπροστά του.\nΟ Yoshi επιστρέφει με τις δικές του δυνάμεις που μας βοηθούν να προχωρήσουμε το παιχνίδι, όπως ο Dash Yoshi που παίρνει φωτιά και τρέχει σαν ντοπαρισμένο, ο Burp Yoshi που αιωρείται για λίγο ξεφουσκώνοντας σαν μπαλόνι και ο Blimp Yoshi που ανάβει σαν πορτατίφ για να φωτίσει σκοτεινά μέρη και να αποκαλύψει αόρατους διαδρόμους. Όταν χρησιμοποιούμε τον Yoshi μπορούμε να τραβήξουμε αντικείμενα με την γλώσσα του, να καταπιούμε εχθρούς και να πηδήξουμε ψηλότερα.\nΛάμπεις Yoshi μου, λάμπεις!\nΕπιστρέφει και το (ψευτο)co-op, όπου ο δεύτερος παίχτης είναι μια ασήμαντη κουκίδα στην οθόνη μας και το μόνο που μπορεί να κάνει είναι να ακινητοποιεί εχθρούς και να μαζεύει διάφορα αντικείμενα. Ουάου οστεοπόρωση! Ούτε το γκαγκά ξαδερφάκι μου, που έχει μόνο παιχνίδια με τον Μπομπ Σφουγγαράκη, δεν δέχεται να το παίξει.\nΤα γραφικά είναι τόοοοοοοσο πολύ όμορφα, χαρούμενα, χρωματιστά, γλυκούλικα, χουχουλιάρικα και άλλα πολλά κοσμητικά επίθετα που κολλάνε ένα χαμόγελο ευτυχίας στην μούρη μας (ακόμα και τα LSD είναι λιγότερο αποτελεσματικά). Δεν έχουν τεράστια διαφορά με το πρώτο αλλά και εκείνο ήταν τόοοοοοσο πολύ όμορφο, χαρούμενο, χρωματιστό κτλ κτλ. You get my point. Ο χειρισμός δεν άλλαξε από το πρώτο παιχνίδι. Παλιός, καλός, γνώριμος και κυρίως ευκολονόητος. Ο ήχος είναι επίσης πολύ καλός, μπορεί να μην έχει την τόση ενορχήστρωση του πρώτου παιχνιδιού (μες το βιολοντσέλο και την μπαλαλάικα ήταν το μέγαρο) αλλά έχει κλασσικές μελωδίες Mario (κάπου άκουσα και country αλλά το αφήνω ασχολίαστο!).\nΠου κοιτάς εσύ ρε; Σάτυρε…\nΤα παιχνίδια της κύριας σειράς Super Mario (χωρίς ρακέτες, μπασκέτες και καρτάκια) έχουν εξελιχθεί με τον καιρό σε κάτι σαν το Tetris. Κανείς δεν μπορεί να τα ακουμπήσει ή να τα κατακρίνει. Τι να κράξεις στο Tetris; Τα γραφικά του ή τον χειρισμό του; Είναι όλα “δεδομένα” και αναμενόμενα να δουλεύουν με αρμονία. Έτσι είναι τα παιχνίδια Super Mario, όλα περιμένεις να δουλεύουν τέλεια και να μην απογοητεύουν και αυτή η θέση σίγουρα δεν χαρίστηκε σε κανέναν. Η Nintendo μπορεί να την έχει ξεζουμίσει την μασκότ της, αλλά τα παιχνίδια της κύριας σειράς κάνουν αραιές και ποιοτικές εμφανίσεις στις κονσόλες μας και πάντα παρουσιάζουν κάτι καινοτόμο χωρίς να ξενίζει (“so familiar, yet so new” που λένε και στην Κάτω Αχλαδίτσα). Γιατί το καλό το gameplay είναι να το’ χεις, δεν το περνάς με παρακέντηση (ούτε με patches).\nΔεν περίμενα από ένα παιχνίδι όπως το Super Mario Galaxy να έχει κάτι λιγότερο για συνέχεια από ένα άλλο καταπληκτικό παιχνίδι. Το Super Mario Galaxy 2 παίρνει την σκυτάλη από τον προηγούμενο τίτλο ως το καλύτερο παιχνίδι στο Wii, το “must have” της κονσόλας και το πιο διασκεδαστικό και ολοκληρωμένο platformer της γενιάς που διανύουμε. Α και για να μην το ξεχάσω, πολύ καλή η “ελληνοποίηση” της συσκευασίας από την Nortec που είναι από τις λίγες αντιπροσωπείες που μας κάνει περήφανους που είμαστε Έλληνες gamers. Keep it up!\n+ Αξιόλογο, ποιοτικό, ολοκληρωμένο platformer\n+ Χειρισμός, γραφικά και ήχος στα στάνταρ που μας έχουν συνηθίσει τα παιχνίδια Super Mario\n+ Νέες δυνατότητες, νέοι πλανήτες, «νέοι» σύμμαχοι\n- Εεεε… Το ανούσιο co-op ίσως;\nΠαίκτες: Single-player, co-op\nΕπίσημο Site: http://supermariogalaxy.com/


Το δωμάτιο του Ταμό 达摩 (Da Mo)\nΑρχική / Ο ναός Σαολίν 少林寺 / Ιστορία 历史 / Ο ναός το έτος 1920 少林寺1920年 / Το δωμάτιο του Ταμό 达摩 (Da Mo)\nΤο δωμάτιο του Ταμό 达摩 (Da Mo) είναι τοποθετημένο σε έναν λόφο που ονομάζεται Γου Ζου Φανγκ 五乳峰 (Wu Ru Feng) "Αιχμή των πέντε στηθών", κατασκευασμένο στη διάρκεια της δυναστείας Σουνγκ 宋朝 (Song 960 - 1279) στη μνήμη της μεσολάβησης του Ταμό εκεί. Μερικοί άνθρωποι ισχυρίζονται ότι ήταν εκεί και κάθισε σε περισυλλογή. Μια επιγραφή που κατασκευάστηκε το έτος 1605 λέει ότι αυτό το δωμάτιο χαρακτηρίζει τη θέση όπου ο βουδιστικός Άγιος αντιμετώπισε τον τοίχο.\nΑπό το ναό Σαολίν μέχρι το δωμάτιο του Ταμό υπάρχει τμήμα που έχει ένας δρομάκι από πέτρα 170 μέτρα, κατασκευασμένο από έναν μοναχό, περίπου 80 ετών, ονομαζόμενο Σινγκ Σα (Xing Xa). Έστρωσε επίσης μια πορεία 190 μέτρων από το δωμάτιο του Ταμό ως στη σπηλιά του Ταμό. Ο μοναχός Σινγκ Σα απεβίωσε το έτος 1979, αλλά η πορεία παραμένει.


From 0 to Poker: Sunday Million 9α γενέθλια Promo!\nstelios vartholomeos 6 March 2015 at 11:44\nεχω μια απορια σχετικα με τη προσφορα σου. Στο pokerlobby.gr διαβασα οτι πρεπει να γινει καποια κατάθεση με τον κωδικο σου για να ενεργοποιηθεί η προσφορα, ενω στο blog σου εδω βλεπω οτι δεν αναφερεις κατι τετοιο αλλα παραπέμπεις στα εργαλεια της σελιδας της pokerstars οπου και βαζουμε απλά εκει τον κωδικό σου. Τι από τα δύο ισχύει;\nΣε ευχαριστώ και σου εύχομαι κάθε επιτυχία και σε αυτό το τουρνουα και γενικότερα όπου συμμετέχεις..\nkaterina289 6 March 2015 at 12:34\nΓεια σου Στέλιο! Δεν χρειάζεται να κάνεις κάποια κατάθεση. Όπως όμως γράφω και στο post μου παραπάνω, μόλις βάλεις τον κωδικό ο λογαριασμός σου θα χρεωθεί $11. Θα σου δωθούν δύο εισιτήρια (ένα των $11 και ένα για το shootout) και αν κερδίσω το last longer θα πάρεις τα $11 πίσω. Ότι άλλη απορία έχεις, πες μου. :)\nstelios vartholomeos 6 March 2015 at 13:33\nOk...είναι όλα κατανοητά.\nΣε ευχαριστώ για την αμεσότητα της απάντησης σου.


Τουρέ: Αντιηλιακό για σκοτάδι - Θ. Καίσαρης - SPORT 24\nΤουρέ: Αντιηλιακό για σκοτάδι\n28 ΣΕΠ 2018 | 09.51\nΟ Γιάγια Τουρέ πάτησε χορτάρι στην επιστροφή του στον Ολυμπιακό και "τίκαρε" αμέσως το κουτί της διάθεσης. Ο Θέμης Καίσαρης γράφει για αυτά που χρειάζεται γύρω του ο Ιβοριανός και την εξίσωση που δυσκολεύει για τον Μαρτίνς.\nΟΚ, ας το πούμε καθαρά από την αρχή: έντεκα αναπληρωματικοί μαζί δεν είναι λογικό, ούτε ποδοσφαιρικό. Έχει νόημα μόνο στο Football Manager, που παίζεις Πέμπτη Europa και την Κυριακή το μεγάλο ντέρμπι με κίνδυνο να απολυθείς.\nΈντεκα αναπληρωματικοί μαζί δεν είναι ποδόσφαιρο, δεν είναι ομάδα. Είναι σαν να βάζεις 10-15 μουσικούς να παίξουν μαζί και να προσποιείσαι πως πρόκειται για κανονική ορχήστρα.\nΠόσο μάλλον όταν μιλάμε για παιχνίδι αναπληρωματικών τον Σεπτέμβριο, που σημαίνει πως οι περισσότεροι κλωτσάνε για πρώτη φορά μπάλα σε επίσημο παιχνίδι. Πόσο μάλλον όταν πέντε παίκτες (Σα, Μασούρας, Γκιλιέρμε, Ναουέλ και Μάνος) κάνουν επίσημο ντεμπούτο με τη φανέλα της νέας τους ομάδας, ένας άλλος (Κούτρης) παίζει ξανά μετά από πέντε μήνες κι ένας ακόμη (Ανδρούτσος) επιστρέφει από καραντίνα.\n"ΟΜΑΔΑ" ΚΑΙ "ΚΥΠΕΛΛΟ"\nΤα εισαγωγικά στο “ομάδα” είναι 100% απαραίτητα, για όλα τα παραπάνω. Και ίσως θα έπρεπε να βάζουμε εισαγωγικά και στο “Κύπελλο” απ’τη στιγμή που διεξάγεται σε ομίλους. Κύπελλο με παιχνίδια ομίλων, σαν να λέμε αντιηλιακό για το σκοτάδι. Τόσο αταίριαστο, τόσο παράλογο στα όρια του εξωφρενικού.\nΚαι κάτι τόσο παράλογο είναι το τέλειο πεδίο για κάτι “μη κανονικό”, όπως μια 11άδα αναπληρωματικών, παροπλισμένων, ανέτοιμων, νεοφερμένων, κτλ. Αναμφίβολα ο Μαρτίνς το ήξερε. Και σίγουρα αποφάσισε να το κάνει γιατί δεν είχε άλλη επιλογή: οι παίκτες χρειάζονται ματς “έστω κι έτσι”, οι συζητήσεις για αλλαγές στους βασικούς πληθαίνουν.\nΟ ίδιος υπολόγιζε να τους βάλει μετά τη διακοπή του Οκτωβρίου κι απ’την προηγούμενη εβδομάδα νιώθει πως για κάποιους η ώρα θα (πρέπει να;) έρθει νωρίτερα.\nΣΟΛΙΣΤΑΣ ΣΕ ΞΕΚΟΥΡΔΙΣΤΗ ΜΠΑΝΤΑ\nΟ,τι είδαμε, θα πρέπει να κριθεί υπό αυτό το πρίσμα. Και σίγουρα αυτός που προσέξαμε όλοι περισσότερο ήταν ο σολίστας αυτής της ξεκούρδιστης μπάντας. Ο Τουρέ ήταν αυτός που είχε πάνω του όλα τα βλέμματα από το πρώτο μέχρι το 58ο λεπτό της παρουσίας του.\nΣυνθήκες, οι χειρότερες: ποιος σολίστας ψήνεται να βρίσκεται ξαφνικά να παίζει με τους μουσικούς δεύτερης κλάσης, που δεν έχουν καν πρόβες μεταξύ τους; Δεν ήρθε γι’αυτούς ξανά στον Πειραιά, δεν ήρθε για αγώνες χωρίς την παραμικρή σημασία, για αντιπάλους που κι αυτοί δεν καίγονται.\n"ΤΙΚΑΡΕ" ΤΟ ΚΟΥΤΙ ΤΗΣ ΔΙΑΘΕΣΗΣ\nΌμως, είναι επαγγελματίας και έμπειρος. Το ήξερε πριν καν υπογράψει την επιστροφή του στον Ολυμπιακό πως αυτός θα είναι ο δρόμος. Έτοιμος δεν είναι, δουλειά θέλει, στο πρόγραμμα είναι και ένα τέτοιο ματς. Σημασία καμιά, αλλά χρησιμότητα μεγάλη.\nΚι έτσι το είδε ο Ιβοριανός. Σαν κάτι απαραίτητο. Παρά την “ξεκούρδιστη ορχήστρα” γύρω του, ο Τουρέ σόλαρε και είδε την εμφάνιση 100% επαγγελματικά. Και την μπάλα πήρε και την κυνήγησε. Και πάσαρε στον χώρο και έτρεξε να πάρει μπάλες.\nΤο βασικό που περίμενε κανείς να δει στην πρώτη της επιστροφής του Τουρέ θα ήταν η διάθεση κι αυτό το κουτί το “τίκαρε” ο Ιβοριανός πολύ νωρίς. Τα άλλα τα ξέρουμε, και τι παίκτης είναι και σε τι κατάσταση βρίσκεται και τι χρειάζεται γύρω του.\nΒΑΡΥΣ ΚΑΙ ΑΡΓΟΣ\nΉρθαν στην εκπομπή email που έλεγαν πόσο βαρύς κι αργός είναι. Τέτοιος είναι εδώ και χρόνια.\nΡάθυμη εικόνα χωρίς την μπάλα έδειχνε και στα 25, θα ελαφρύνει στα 35; Το ξέραμε, σε παιχνίδια με ένταση ο Ολυμπιακός χωρίς την μπάλα θα παίζει με δέκα. Το θέμα είναι τα παιχνίδια μισού γηπέδου, εκεί που ο Τουρέ θα πάρει την μπαγκέτα έξω απ’την περιοχή και γύρω του θα χρειάζεται δύο πράγματα: ταχύτητα και ομαδική λειτουργία, συγχρονισμένες κινήσεις.\nΣΕ ΤΡΕΧΕΙ, ΔΕΝ ΤΟΝ ΤΡΕΧΕΙΣ\nΤο πρώτο το είχε χθες: Ανδρούτσος, Γκιγιέρμε, Ναουέλ, Μάνος, κτλ, προσπαθούσαν να παίξουν γρήγορα, να καλύψουν χωρούς γύρω απ’τον Τουρέ και να κινηθούν προς την περιοχή χωρίς την μπάλα. Τους έλειπε η ομοιογένεια, το δουλεμένο, ο αγωνιστικός ρυθμός, σε κάποιες περιπτώσεις και η ποιότητα που έχουν οι πρωτοκλασάτοι συμπαίκτες τους.\nΔεν τους ήξερε καλά ο Τουρέ, αλλά σε κάποιες φάσεις δεν τον ήξεραν κι αυτοί: στα πόδια θέλει την μπάλα, όχι στον χώρο. Στα πόδια, όπως την ήθελε κι ο Ριβάλντο, για να παίξει τους άλλους στον χώρο. Δεν τον τρέχεις, σε τρέχει, για να φτιάξει κάτι για σένα.\nΟΙ ΠΡΟΣΘΗΚΕΣ ΣΤΟ ΚΕΝΤΡΟ\nΑυτά που περιμέναμε τα είδαμε και τώρα μένει ο χρόνος να τον φέρει να παίζει σε “κανονικά” παιχνίδια και τον Μαρτίνς να διαχειριστεί τον πονοκέφαλο. Ο Πορτογάλος δήλωσε χθες πως ήδη προβληματίζεται για την Κυριακή και τον ΠΑΟΚ. Σισέ, Γκιγιέρμε, Νάτχο; Οι θέσεις πίσω απ’την τριάδα των μεσοεπιθετικών και το κέντρο της άμυνας έχουν συγκεντρώσει όλη την κουβέντα μέχρι τώρα και δικαίως.\nΟ Τουρέ δεν μπαίνει ακόμα. Όταν μπει, η εξίσωση δεν θα είναι απλή: στην ίδια θέση ο Νάτχο, στα ίδια "καθήκοντα" ο Φορτούνης. Οι ερυθρόλευκοι έχουν θέματα στο αμυντικό transition, κάτι που φάνηκε στη Νέα Σμύρνη, εκεί που ο αγώνας έγινε "πινγκ-πονγκ", με την μπάλα να πηγαίνει πιο γρήγορα προς την εστία του Ολυμπιακού παρά σ'αυτήν του Πανιωνίου.\nΕκεί χρειάζεται επειγόντως βελτίωση, όπως χρειάζεται μεγαλύτερη επιθετικότητα στη συμπεριφορά της αμυντικής γραμμής και όχι πίσω βήματα.\nΑυγενάκης: "Εθνικό στοίχημα οι Παράκτιοι Μεσογειακοί αγώνες"\n18.08.19 | 16:34\nΔύο γκολ ο Παυλίδης και ένα ο Βρουσάι στο "διπλό" της Βίλεμ\n18.08.19 | 16:33


Πώς ανατρέπεται το "σημαδεμένο" παιγνίδι. - Rib and Sea\nΔημοσιεύθηκε : Παρασκευή, 26 Σεπτέμβριος 2014 13:04\nΠηγή : http://olympia.gr/2014/09/26/%CF%80%CF%89%CF%83-%CE%B1%CE%BD%CE%B1%CF%84%CF%81%CE%B5%CF%80%CE%B5%CF%84%CE%B1%CE%B9-%CF%84%CE%BF-%CF%83%CE%B7%CE%BC%CE%B1%CE%B4%CE%B5%CE%BC%CE%B5%CE%BD%CE%BF-%CF%80%CE%B1%CE%B9%CF%87/\nΓράφει ο Νίκος Χειλαδάκης (Δημοσιογράφος, συγγραφέας, τουρκολόγος).\nΣτην Ελλάδα το πολιτικό παιχνίδι ήταν σχεδόν πάντα σημαδεμένο. Δηλαδή διεξάγονταν βάσει ενός σχεδίου που είχε πάντα και τις εναλλακτικές του προτάσεις ούτως ώστε να μην υπάρχει καμία περίπτωση ή καμία πιθανότητα να ξεφύγει η κατάσταση και το σύστημα να χάσει τον πολιτικό και συνεπώς και τον κοινωνικό και εθνικό έλεγχο. Όλο αυτό το σύστημα ελέγχονταν σχεδόν απόλυτα από εξωτερικούς παράγοντες, που ποτέ δεν έπαυσαν να θεωρούν την χώρα μας σαν προτεκτοράτο τους και σαν μια χρήσιμη, λόγω γεωστρατηγικής της θέσης, αποικία.\nΦυσικά αυτό το σύστημα, για να εδραιώνει την εξουσία του, είχε τους εγχώριους πιστούς υπηρέτες του, που στον μόνο «θεό» που πιστεύουν είναι ο «άρχοντας του κόσμου». Κάποιες απόπειρες στο παρελθόν από κάποιους «ρομαντικούς πολιτικούς να ξεφύγουν από αυτή την κατάσταση, εκτός του ότι δεν είχαν οι ίδιοι ευλογία, αντιμετώπιζαν την άμεση επίθεση του συστήματος που εκδηλώνονταν με διάφορους τρόπους έτσι ώστε με κανένα τρόπο να μην μπορούν να καρποφορήσουν. Και οι προσπάθειες αυτές επειδή παρέμειναν μόνο στο ρομαντικό πεδίο και επειδή αυτοί που τις επιχειρούσαν ήταν ουσιαστικά δειλοί και άτολμοι, είχαν οικτρή αποτυχία. Το αποτέλεσμα ήταν η πατρίδα να βυθίζεται ακόμα περισσότερο στην προδοσία και παράλληλα να προχωρεί ακάθεκτα η εξόντωση της εθνικής μας ταυτότητας.\nΈνα παράδειγμα αυτής της κατάστασης ήταν η απόπειρα που έγινε πριν από λίγα χρόνια να προσεγγιστεί η Ρωσία, κυρίως στο ενεργειακό πεδίο με το υψίστης γεωστρατηγικής σημασίας έργο του αγωγού Μπουργάζ, (Πύργου), Αλεξανδρούπολης. Η προσπάθεια αυτή ξεσήκωσε θύελλα αντιδράσεων από το σύστημα που εκδηλώθηκε, κατ’ αρχήν με την «λαϊκή οργή» τον Δεκέμβριο του 2008 και στη συνέχεια με το καλοστημένο, από συγκεκριμένο τηλεοπτικό κανάλι σκάνδαλο του Βατοπεδίου, ένα κατασκευασμένο σκάνδαλο, που εκτός των άλλων έδινε και την ευκαιρία μιας μαζικής επίθεσης κατά της Ορθοδοξίας για την πλήρη απαξίωσή της στις μεγάλες λαϊκές μάζες.\nΣτη συνέχεια κορυφώθηκε και με την επιχείρηση δολοφονίας εκείνου του πολιτικού αρχηγού που είχε τολμήσει να παρακαθίσει με τον πρόεδρο της Ρωσίας στο ίδιο τραπέζι επί δυο ολόκληρες ώρες, συζητώντας ουσιαστικά την αλλαγή του εθνικού μας προσανατολισμού. Αυτός ο πολιτικός αρχηγός, που ανατράπηκε με τον γνωστό τρόπο, ποτέ δεν είχε το θάρρος να πει δημόσια την αλήθεια και έτσι απαξιώθηκε ο ίδιος και απομονώθηκε στην σιωπή του. Σε όλη αυτή την ιστορία ο λαός ήταν πάντα για το σύστημα το κοπάδι που το χρησιμοποιούσε με διάφορους τρόπους, με βασικά όργανα τα προδοτικά ΜΜΕ, για να επιτύχει τους στενά συμφεροντολογικούς του σκοπούς. Όσοι προσπαθούσαν να σταθούν έξω από αυτό το παιχνίδι, χαρακτηρίζονταν σαν λαϊκιστές, είναι ακραίοι, είναι «απειλή» για την σταθερότητα της χώρας, κυρίως όμως για το σύστημα.\nΌλα αυτά τα καλά μέχρι που μπήκαμε στην δίνη των μνημονίων. Το σύστημα διαβλέποντας ότι έρχονται ραγδαίες και ιστορικές εξελίξεις και προγραμματισμένες αλλαγές στην ευρύτερη περιοχή, έπρεπε να δέσει καλά στο άρμα του την χώρα αυτή ούτως ώστε ένα αποτελεί προγεφύρωμα της άμυνας του εναντία σε καινούργιες αναδυόμενες δυνάμεις που θα αμφισβητούσαν την κυριαρχία του. Γι’ αυτό βρέθηκαν, όπως γίνονταν πάντα, οι πρόθυμοι πολιτικοί που ξεπουλώντας την πατρίδα τους για ίδιο όφελος, συνέβαλαν έτσι ώστε σήμερα η Ελλάδα να είναι όχι μόνον το προτεκτοράτο των ξένων, αλλά μια καταστραμμένη χώρα, με μια διαλυμένη κοινωνία και ένα λαό εξουθενωμένο και αποχαυνωμένο, ανίκανο να αντιδράσει ουσιαστικά και αποτελεσματικά.\nΤο «παιχνίδι» προβλέπεται ότι θα συνεχιστεί και στο εγγύς μέλλον με ένα καινούργιο διπολικό «χαρτί». Θα μας πετάξουν πάλι το «χαρτί» των «δημοκρατικών» εκλογών. Εκλογές όμως με σημαδεμένα χαρτιά. Εκλογές με προεξοφλημένα όλα τα σενάρια για τα πιθανά αποτελέσματα. Εκλογές με την ψευδαίσθηση του κυριάρχου λαού που αποφασίζει για αποφάσεις που έχουν από πριν αποφασιστεί για το μέλλον του. Από την μια ένας αδίστακτος άθεος και από την άλλη ένας άθλιος θεομπαίχτης. Το παιχνίδι του διπολισμού είναι το πιο βολικό για το σύστημα καθώς έτσι φαίνεται πως καλύπτει δημοκρατικά όλες τις πολιτικές ανησυχίες και προσδοκίες του ποιμνίου.\nΌμως όλο αυτό το παιχνίδι της προδοσίας έχει προκαλέσει, και εδώ είναι η ύψιστη αποτυχία του, αμέτρητα αδιέξοδα. Και αυτό γιατί η απληστία είναι ο χείριστος σύμβουλος. Η ανατροπή ενός σημαδεμένου παιχνιδιού γίνεται μόνο δίνοντας τέλος σε αυτή την εθνοκτόνο και ορθοδοξοκτόνο παράσταση. Η μεγαλύτερη και πιο πονηρή πρόφαση για να μένεις στον καναπέ και να αφήνεις τους ανάξιους, τους προδότες και τους πράκτορες των ξένων υπηρεσιών να σε κυβερνούν και να οδηγούν την χώρα μας και την Ρωμιοσύνη στην καταστροφή, είναι να λες πως όλα είναι προσχεδιασμένα και πως ό,τι και να κάνεις δεν γίνεται τίποτα. Με τέτοια σκεπτικά η ανθρωπότητα θα είχε μείνει στην εποχή του «χρυσού μόσχου» της αποστασίας. Εμείς δεν θεωρούμε ότι είμαστε ανδρείκελα και μαριονέτες του συστήματος. Ιδού η Ρωμιοσύνη και ιδού η πρόκληση. Η ευλογία θα είναι η μεγαλύτερη δύναμη αντίστασής μας και η πίστη μας στον Ελληνισμό και στην Ορθοδοξία, δυο παγκόσμιες, μοναδικές αξίες της Ρωμιοσύνης μας!\nΣάββατο 27 Σεπτεμβρίου αρχίζει το ξεκίνημα της νέας Φιλικής Εταιρείας. Όσοι πιστοί και όσοι παρακολούθησαν τα τελευταία χρόνια τις προσπάθειες μας, προσέλθετε και ενωθείτε μαζί μας. Θα ακολουθήσει μια πολύ μεγαλύτερη και ενωτική, σε πανελλήνια έκταση, κίνηση, για την σωτηρία της κατεχόμενης πατρίδα μας. Αίθουσα Αλέξανδρος απέναντι από τον Λευκό Πύργο Θεσσαλονίκης, ώρα 9,30 π.μ.


ΕΛΛΗΝΙΚΗ ΝΑΥΣ: 05/22/16\nΗ ερχόμενη εβδομάδα (23/5-29/5) είναι η τέταρτη εβδομάδα του πεντηκοσταρίου. Είναι μια φυσιολογική εβδομάδα με την έννοια ότι όλες τις ημέρες πλην Τετάρτης και Παρασκευής καταλύουμε τα πάντα.\nΗ Τετάρτη 25/5 είναι η Μεσοπεντηκοστή (25η ημέρα του πεντηκοσταρίου), οπότε γίνεται κατάλυση ιχθύος.\nΗ Παρασκευή 27/5 είναι ημέρα νηστείας στην οποία γίνεται κατάλυσις οίνου και ελαίου λόγω του χαρμόσυνου χαρακτήρα της περιόδου αυτής, αλλά και λόγω εορτής του Αγίου Αποστόλου Ιωάννου του Θεολόγου.\nΕλληνικό σχολείο στη Ρουμανία με κόπο των γονέων – Λίνας Γιαννάρου.\nΜεγεθύνεται ολοένα και περισσότερο η ελληνική κοινότητα στη Ρουμανία. Μόνο το 2015 ο αριθμός των νέων εταιρειών, ελληνικών συμφερόντων, που δραστηριοποιήθηκαν για πρώτη φορά στη χώρα έφτασε τις 256, ανεβάζοντας τον συνολικό αριθμό των ελληνικών εταιρειών στις 6.278. Στους περίπου 15.000 Ελληνες που ζουν σήμερα στη Ρουμανία, προστίθενται συνεχώς νέοι, ακολουθώντας το επιχειρηματικό τους ένστικτο ή μια ευκαιρία εργασίας. Πολλοί δημιουργούν οικογένειες εκεί ή «μεταφέρουν» τις δικές τους από την Ελλάδα, με μία μόνο αγωνία: «Και σχολείο για τα παιδιά;».\nΑναρτήθηκε από Krostandis Voyager στις 12:03 Δεν υπάρχουν σχόλια:\nΣΥΜΜΕΤΟΧΗ ΤΗΣ ΕΛΛΗΝΙΚΗΣ ΝΕΩΣ ΣΤΗΝ ΕΠΕΤΕΙΟ ΓΕΝΟΚΤΟΝΙΑΣ ΤΩΝ ΠΟΝΤΙΩΝ ΣΤΟ ΣΥΝΤΑΓΜΑ\nΣε έντονο κλίμα συγκίνησης πραγματοποιήθηκε την Πέμπτη 19/5/2016 στο Σύνταγμα η εκδήλωση για την ιστορική ημέρα μνήμης της γενοκτονίας των Ποντίων από το Κεμαλικό καθεστώς (υπό την καθοδήγηση των Γερμανών). Χιλιάδες Έλληνες, Ποντιακοί σύλλογοι απέτισαν φόρο τιμής στα 350.000 αθώα θύματα της γενοκτονίας των Ελλήνων του Πόντου, δίνοντας ένα ξεκάθαρο μήνυμα σε όλους εκείνους τους Έθνομηδενιστές τύπου Φίλη, Ρεπούση και λοιπών θολοαριστερών κρυφών αποχρώσεων, πως οι Έλληνες και μνήμη έχουν και ξέρουν να τιμούν τους νεκρούς τους. Η ΕΛΛΗΝΙΚΗ ΝΑΥΣ συμμετείχε ενεργά στην ογκοδέστατη γεμάτη παλμό εκδήλωση, συνοδεύοντας τον Πρόεδρο των Ελληνορθοδόξων της Εγγύς Ανατολής κ.(Ροντρίγκ) Δημήτρη Έλ Χούρι.\nΑναρτήθηκε από egreece στις 01:31 Δεν υπάρχουν σχόλια:


Σπασμενες Ψυχες - Ελληνικη λογοτεχνια (BKS.0018031)\nΑρχική > Βιβλία > Πεζογραφία > ΣΠΑΣΜΕΝΕΣ ΨΥΧΕΣ\nΟ Ορέστης Αστεριάδης, υποψήφιος διδάκτορας στο Παρίσι, ετοιμάζει μια βαθυστόχαστη πραγματεία με τίτλο Καινή Διαθήκη, με την οποία ευαγγελίζεται μια νέα θρησκεία. Στις 25 Μαρτίου, στον τάφο του Κοραή, εκφωνεί ένα λόγο στους συμπατριώτες και συμφοιτητές του, προσπαθώντας να τους πείσει να συμμετάσχουν στην προετοιμασία μιας μεγάλης πνευματικής επανάστασης. Εκείνοι τον χλευάζουν, διακόπτοντας τη βαρυσήμαντη ομιλία του. Στο στενό περιβάλλον του Ορέστη ανήκουν η Χρυσούλα, μια νεαρή άβουλη γυναίκα που συζεί μαζί του, και ο Γοργίας, ένας σχολαστικός προγονόπληκτος φιλόλογος προχωρημένης ηλικίας, που είναι κρυφά ερωτευμένος με τη Χρυσούλα.\nΥπάρχει, βέβαια, και η Νόρα, η μοιραία γυναίκα, που αποσπά τον Ορέστη από την πνευματική του αποστολή και τον παρασύρει στις παγίδες του έρωτα, για να τον εγκαταλείψει αρ-γότερα. Ο Ορέστης καταντά να αλητεύει στους δρόμους του Παρισιού, ο Γοργίας σκοτώνεται σε αυτοκινητιστικό δυστύχημα και η Χρυσούλα αρρωσταίνει και πεθαίνει.\nΣΠΑΣΜΕΝΕΣ ΨΥΧΕΣ (BKS.0018031)\nΣΠΑΣΜΕΝΕΣ ΨΥΧΕΣ BKS.0018031 ΚΑΖΑΝΤΖΑΚΗΣ ΝΙΚΟΣ ΚΑΖΑΝΤΖΑΚΗΣ ΝΙΚΟΣ ΕΛΛΗΝΙΚΗ ΛΟΓΟΤΕΧΝΙΑ ΣΠΑΣΜΕΝΕΣ ΨΥΧΕΣ\n16.36 ΕΛΛΗΝΙΚΗ ΛΟΓΟΤΕΧΝΙΑ


Η κοπή της Βασιλόπιτας και ο Αγιασμός των Υδάτων από το Δήμο Κηφισιάς - Η ΝΕΑ ΕΡΥΘΡΑΙΑ online\nΗ κοπή της Βασιλόπιτας και ο Αγιασμός των Υδάτων από το Δήμο Κηφισιάς\nΜε ευχές η νέα χρονιά να είναι καλύτερη, δημιουργική και πιο αισιόδοξη, πραγματοποιήθηκε στην αίθουσα «Δήμαρχος Β. Γκατσόπουλος» του Δημαρχείου Κηφισιάς, η κοπή της Πρωτοχρονιάτικης Βασιλόπιτας από τον Δήμαρχο Κηφισιάς, Νίκο Γ. Χιωτάκη, παρουσία του Σεβασμιωτάτου Μητροπολίτου Κηφισιάς, Αμαρουσίου και Ωρωπού κ.κ. Κυρίλλου, των υπουργών, Εσωτερικών κ. Ιωάννη Μιχελάκη και Πολιτισμού και Αθλητισμού κ. Πάνου Παναγιωτόπουλου, του Αντιπροέδρου του Περιφερειακού Συμβουλίου της Περιφέρειας Αθηνών, Γρηγόρη Ζαφειρόπουλου, των μελών του Δημοτικού Συμβουλίου, εργαζομένων του Δήμου Κηφισιάς, κατοίκων αλλά και φορέων της πόλης.\nΣτην ομιλία του ο Δήμαρχος Κηφισιάς υπογράμμισε ότι «Όλοι μαζί με αλληλεγγύη και αισιοδοξία, έχουμε τη δύναμη να ξεπεράσουμε τα προβλήματα και να δημιουργήσουμε καλύτερες συνθήκες ζωής στην πόλη μας,. Να αποδείξουμε ότι ο Δήμος μας μπορεί να είναι το χέρι που θα στηρίξει τους συμπολίτες μας που πλήττονται από την οικονομική κρίση και χρειάζονται βοήθεια. Και το 2014 θα συνεχίσουμε και θα ενισχύσουμε τις κοινωνικές μας δομές, όπως είναι το κοινωνικό παντοπωλείο, το κοινωνικό φροντιστήριο, η διανομή συσσιτίων, η παροχή βοηθημάτων και όλες τις υπηρεσίες που είναι κοντά στον πολίτη και παράλληλα θα αξιοποιήσουμε όλα τα κονδύλια του ΕΣΠΑ. Εύχομαι η νέα χρονιά, να είναι μια χρονιά ανάκαμψης και για την πατρίδα και για το Δήμο Κηφισιάς και για τον καθένα ξεχωριστά».\nΟ Δήμαρχος Κηφισιάς, Νίκος Γ. Χιωτάκης απένειμε το μετάλλιο της πόλης, για την προσφορά τους στο κοινωνικό σύνολο, στον Σεβασμιώτατο Μητροπολίτη Κηφισιάς, Αμαρουσίου και Ωρωπού κ.κ. Κύριλλο, στο Ίδρυμα Ι. Σ. Λάτση, στο Σύλλογο Φίλων Παιδιών με καρκίνο, «ΕΛΠΙΔΑ», στην εταιρεία Galenica, στο Φιλανθρωπικό Σύλλογο «Κρίκος Ζωής» και στο Ίδρυμα Α.Γ. Λεβέντη. Στην εκδήλωση βραβεύτηκαν επίσης οι μαθητές των Δημοτικών Σχολείων του Δήμου Κηφισιάς που συμμετείχαν στη διακόσμηση της Χριστουγεννιάτικης κάρτας του Δήμου. Την εκδήλωση πλαισίωσε με τις πρωτοχρονιάτικες μελωδίες της, η Φιλαρμονική του Δήμου Κηφισιάς, «Ανδρέας Κατεβαίνης».\nΜε εκατοντάδες πιστούς να έχουν κατακλύσει τον Ιερό Ναό της Μεταμορφώσεως του Σωτήρος στο Κεφαλάρι, εορτάστηκαν με λαμπρότητα και μεγαλοπρέπεια τα Θεοφάνια στην Κηφισιά. Στην τελετή Αγιασμού των υδάτων χοροστάτησε ο Αρχιμανδρίτης Δωρόθεος παρουσία, του Δημάρχου Κηφισιάς, Νίκου Γ. Χιωτάκη, των μελών του Δημοτικού Συμβουλίου και των αστυνομικών αρχών της πόλης.\nΟ συμπολίτης μας, Γιάννης Δρυμώνης, βούτηξε στη λίμνη και ανέσυρε τον Τίμιο Σταυρό. Πριν την τελετή αγιασμού των υδάτων, τελέστηκε Θεία Λειτουργία. Την πομπή από τον Ιερό Ναό Μεταμορφώσεως του Σωτήρος μέχρι τη λίμνη του Άλσους Κεφαλαρίου συνόδευσε η Φιλαρμονική του Δήμου Κηφισιάς «Ανδρέας Κατεβαίνης».\nΠροηγούμενο άρθροΈφυγε στα 53 του ο Τάσος Δούκας\nΕπόμενο άρθροΚύπελλο ΕΠΣΑ: Υπόθεση 18 λεπτών η πρόκριση στους “4” για τον Πανερυθραικό


ΚΟΜΠΟΣΧΟΙΝΙ: Οι Άγιες Ιρμίνα και Ατέλα της Γερμανίας (24 Δεκεμβρίου)\nΟι Άγιες Ιρμίνα και Ατέλα της Γερμανίας (24 Δεκεμβρίου)\nΣύμφωνα με την παράδοση, η πριγκίπισσα Ιρμίνα, θυγατέρα του Νταγκοπέρτ του 2ου επρόκειτο να νυμφευθεί τον κόμη Χέρμαν. Όλα πήγαιναν καλά με τις προετοιμασίες του γάμου μέχρι που ένας αξιωματικός που αγαπούσε πολύ την αγία, έπεισε τον Χέρμαν να ανεβούν μαζί σ’ ένα λόφο. Από εκεί έπεσαν και οι δύο στο γκρεμό. Υστερα απ’ αυτό η Ιρμίνα ζήτησε άδεια να γίνει μοναχή. Ο πατέρας της επιδιόρθωσε ένα μοναστήρι στη Τριέρ για χάρη της.\nΗ Ιρμίνα καθοδηγείτο από τον Αγιο Γουίλλιμπρορντ στον οποίο είχε παραχωρήσει το αρχοντικό πάνω στο οποίο ιδρύθηκε το μοναστήρι Εχτερναχ το 698μΧ. Το δώρο δόθηκε όταν ο Αγιος λύτρωσε το μοναστήρι της Αγίας Ιρμίνας από μιά θανατηφόρα επιδημία. Δυστυχώς μόνο αυτές οι πληροφορίες υπάρχουν για τη ζωή της Αγίας. Η ίδια φαίνεται να κοιμήθηκε το 710μΧ.\nΗ Άγία Ατέλα ήταν αδελφή της Αγίας Ιρμίνας και έγινε και αυτή μοναχή όταν πέθανε ο συζυγός της, Άλμπερικ. Φαίνεται ότι προκειται για την ίδια αγία που φέρεται να μεγάλωνε το γιό της κατα την περίοδο 691-2, ο οποίος είναι ο πατέρας του Αγίου Γρηγορίου της Ουτρέχτης.\nΙδρύσε ένα μοναστήρι στο Πφαλζέλ, κοντά στη Τριέρ στο οποίο διετέλεσε ηγουμένη για πολλά χρόνια.\nΗ Ατέλα λέγεται ότι ήταν μαθήτρια του Αγίου Βονιφάτιου όπως φαίνεται από μια επιστολή του που απευθυνόταν σ’ αυτήν και βρέθηκε στα χέρια της ηγουμένης Αελφλέντ.\nΗ Αγία Ατέλα κοιμήθηκε το 734μΧ.\nΓια να μπορούμε να τιμούμε και να γιορτάζουμε τους μάρτυρες πρέπει να μάθουμε για το πνεύμα που τους καθοδηγούσε και να τους μιμηθούμε όπως μπορούμε σύμφωνα με τις δικές μας περιστάσεις. Πρέπει όπως και αυτοί, να αντισταθούμε στο κακό μέχρι θανάτου, να εξαλείψουμε τα πάθη μας, να υποφέρουμε με υπομονή τις θλίψεις και να συμπαραστεκόμαστε στους άλλους χωρίς γκρίνια και παράπονα. Κάποιοι αγωνίζονται σε διάφορα αγωνίσματα με ευχαρίστηση μόνο και μόνο επειδή είναι δική τους επιλογή. Αλλά η αληθινή υπομονή επιβάλλει πρώτα απ΄όλα να αντέχουμε όλες τις θλίψιες και τις αντιξοότητες απ’ όπου και αν προέρχονται. Μόνο αυτό είναι αληθινή αρετή. Παρόλο που προσευχόμαστε για να επιτύχουμε τον Παράδεισο, οι προσευχές μας δεν θα έχουν αποτέλεσμα εκτός και αν εκμεταλλευτούμε τα μέσα που παραχωρεί ο Θεός για να μάς ωθήσει προς τα εκεί. Ο σταυρός είναι η κλίμακα από την οποία πρεπει να ανέλθουμε.\nΑναφορά από την Βίβλι:\n«γῆ ἐσείσθη καὶ γὰρ οἱ οὐρανοὶ ἔσταξαν ἀπὸ προσώπου τοῦ θεοῦ τοῦτο σινα ἀπὸ προσώπου τοῦ θεοῦ ισραηλ\nβροχὴν ἑκούσιον ἀφοριεῖς ὁ θεός τῇ κληρονομίᾳ σου καὶ ἠσθένησεν σὺ δὲ κατηρτίσω αὐτήν»( Ψαλ.67, 8-9)\nΑναρτήθηκε από nikos στις 11:29 π.μ.


Δάκτυλος του… Πούτιν είναι για να μας.... τιμωρήσει.\nΠοιοι παίρνουν μίζες για τα… στραβά μάτια; Ποιοι ;\nΔεν προλαβαίνουν να περνούν χειροπέδες οι..γερμανοί\nΑγοράζουν ..ντουλάπες για να βάλουν τα… αποτελέσματα.\nΣε λίγο θα τον χρήσουν αρχηγό, και στην …καρφίτσα.\nΠοιος του υποσχέθηκε ότι θα τον..βάλει στην βουλή;\nΑποχωρεί για δεύτερη φορά ο Κλειδέρης από το ΛΑΟΣ ;\nΤα ψηφοδέλτια του Κ.Κ.Ε που …δεν θέλει να κυβερνήσει.\nΣτο… Γαλα..ξύδι ήπιαν ..ούζο οι Καμμένος-Δημαράς


Ο συγκλονιστικός αποχαιρετισμός του Μαραντόνα μέσω Facebook, στον Φιντέλ Κάστρο, κάνει τον γύρο του κόσμου:\n«Πέθανε ο φίλος μου, ο έμπιστος μου, που με συμβούλευε, εκείνος που μου τηλεφωνούσε ανά πάσα στιγμή για να συζητήσουμε για την πολιτική, το ποδόσφαιρο, το μπέιζμπολ. Ποτέ δεν έκανε λάθος, για μένα ο Φιντέλ ήταν και θα είναι αιώνιος, ο μοναδικός, ο μεγαλύτερος. Η καρδιά μου πονάει, γιατί ο κόσμος χάνει τον σοφότερο όλων.\nΑγαπήθηκε από εκατομμύρια. Παρεξηγημένος από τους άλλους λίγους. Αυτό που δεν μπορεί να κάνει κανείς είναι να τον αγνοήσει».


Επενδυτές μετατρέπουν το ξενοδοχείο Νεφέλη σε πολυτελείς κατοικίες\nΕΠΕΝΔΥΤΕΣ ΜΕΤΑΤΡΕΠΟΥΝ ΤΟ ΞΕΝΟΔΟΧΕΙΟ ΝΕΦΕΛΗ ΣΕ ΠΟΛΥΤΕΛΕΙΣ ΚΑΤΟΙΚΙΕΣ από Λίνα Τσιρέκα article https://www.voria.gr/article/to-xenodochio-nefeli-metatrepete-se-iperpoliteli-diamerismata Εταιρεία ελληνικών και ισραηλινών συμφερόντων ανέλαβε να κατασκευάσει 23 υπερπολυτελή διαμερίσματα με υψηλές παρεχόμενες ανέσεις. 26.10.2019 08:02\nΕΠΕΝΔΥΤΕΣ ΜΕΤΑΤΡΕΠΟΥΝ ΤΟ ΞΕΝΟΔΟΧΕΙΟ ΝΕΦΕΛΗ ΣΕ ΠΟΛΥΤΕΛΕΙΣ ΚΑΤΟΙΚΙΕΣ\n26/10/2019, 08:02 |\nΕταιρεία ελληνικών και ισραηλινών συμφερόντων ανέλαβε να κατασκευάσει 23 υπερπολυτελή διαμερίσματα με υψηλές παρεχόμενες ανέσεις.\nΣτα δωμάτιά του φιλοξένησε δημοφιλείς τραγουδιστές, ηθοποιούς, πολιτικούς, αλλά και αθλητές. Στη μακριά του πορεία έως σήμερα αποτέλεσε ένα από τα πιο αγαπητά ξενοδοχεία της Θεσσαλονίκης. Ο λόγος για το τετράστερο ξενοδοχείο Νεφέλη, στο Πανόραμα, που πλέον, μετά από 52 χρόνια ζωής γυρίζει σελίδα και μετατρέπεται σε πολυτελείς κατοικίες, υψηλής αισθητικής, με ιδιαίτερες ανέσεις.\nΗ εταιρεία ελληνικών και ισραηλινών συμφερόντων που ανέλαβε το project, πρόκειται να προχωρήσει στην κατασκευή 23 πολυτελών διαμερισμάτων, που θα ακούν στο όνομα Νεφέλη 1, διατηρώντας το γνωστό όνομα του ξενοδοχείου. Το νούμερο 1 το δανείζεται από τον αριθμό 1, της οδού στην οποία βρίσκεται (Κομνηνών 1).\nΗ κατασκευή των διαμερισμάτων θα ξεκινήσει τον Ιανουάριο του 2020, ενώ ο χρόνος αποπεράτωσης κυμαίνεται από 12 έως 14 μήνες. Στόχος των επενδυτών είναι οι αλλαγές να γίνουν με σεβασμό στην ιστορικότητα του ξενοδοχείου, αλλά και την οικογένεια των μέχρι πρότινος ιδιοκτητών του Νεφέλη. Τα υπερπολυτελή διαμερίσματα φιλοδοξούν να αποτελέσουν την επόμενη ημέρα του ξενοδοχείου Νεφέλη.\nΤα διαμερίσματα θα είναι από 80 έως 200 τμ και θα διαθέτουν ανάλογα με το μέγεθος τους 1, 2 ή 3 δωμάτια. Το διαμέρισμα του 6ου ορόφου θα είναι υπερπολυτελές, 200 τμ και θα έχει δική του πισίνα. Το διαμέρισμα του 5ου ορόφου, θα έχει εσωτερική σκάλα και θα οδηγεί σε επίσης δική του πισίνα.\nΣτις premium παροχές των διαμερισμάτων συμπεριλαμβάνονται εστιατόριο, γυμναστήριο και spa, που θα λειτουργούν στο ισόγειο. Θα υπάρχουν υπηρεσίες θυρωρού καθώς και πάρκινγκ.\nΤο Νεφέλη στο πέρασμα του χρόνου\nΗ ιστορία του Νεφέλη ξεκίνησε το 1967, όταν πρωτολειτούργησε, και αποτέλεσε πόλο έλξης για μια σειρά επωνύμων, όπως μεταξύ άλλων: Ζωή Λάσκαρη, Ζωζώ Σαπουντζάκη, Μαρινέλα, Τόλη Βοσκόπουλο, Γιάννη Πάριο, Άννα Βίσση, Γιώργο Νταλάρα, αλλά και τον πρώην πρωθυπουργό Αλέξη Τσίπρα, την ακαδημαϊκό Ελένη Γλύκατζη Αρβελέρ καθώς και τους Νίκο Γκάλη και Παναγιώτη Γιαννάκη. Δεν ήταν λίγες και οι αθλητικές ομάδες που διέμειναν στο ξενοδοχείο.\nΤο Νεφέλη ξεκίνησε ο Λάζαρος Τσώμος, δεύτερης γενιάς ξενοδόχος, σε μια απομακρυσμένη για την εποχή περιοχή της Θεσσαλονίκης, το...Πανόραμα. Οι γνωστοί του, του έλεγαν «πού πάει να επενδύσει», ωστόσο εκείνος βέβαιος για την επιλογή του προχώρησε στην κατασκευή του πενταόροφου ξενοδοχείου, που διέθετε 65 δωμάτια και πέντε σουίτες και βρισκόταν στην... εξοχή, καθώς το Πανόραμα ήταν περιοχή παραθερισμού.\nΤο όνομα του ξενοδοχείου, άλλωστε μόνο τυχαίο δεν ήταν καθώς το δανείστηκε από τη Νεφέλη (σύννεφο), τη θεά της φιλοξενίας. Και όντως στα χρόνια της λειτουργίας του, όπως εξηγεί η εγγονή του Λάζαρου Τσώμου, Αθηνά Σιγανίδου παρείχε υψηλές υπηρεσίες θέλοντας να ικανοποιεί και τους πιο απαιτητικούς πελάτες. Μιλώντας στη Voria.gr η κα. Σιγανίδου παραδέχεται πως «τα συναισθήματα είναι ανάμεικτα, ωστόσο το ξενοδοχείο έκανε το κύκλο του». «Με χαροποιεί που οι νέοι ιδιοκτήτες του κτηρίου θα δημιουργήσουν κάτι όμορφο και μοναδικό για τα δεδομένα της Θεσσαλονίκης» λέει χαρακτηριστικά η κα. Σιγανίδου.\nΗ ανακοίνωση για τη διακοπή λειτουργίας του ξενοδοχείου Νεφέλη\n«Υπηρετήσαμε τον τομέα της φιλοξενίας με συνέπεια επί μισό και πλέον αιώνα αφήνοντας και το δικό μας στίγμα στην τουριστική ανάπτυξη της Θεσσαλονίκης και στη μετεξέλιξη της ευρύτερης περιοχής. Σήμερα, έπειτα από 52 χρόνια αδιάλειπτης παρουσίας, με συγκίνηση σας ανακοινώνουμε τη διακοπή της λειτουργίας του.\nTo «Νεφέλη» ξεκίνησε ως μια μικρή οικογενειακή επιχείρηση στα τέλη της δεκαετίας του ’60 όταν το Πανόραμα ήταν τόπος παραθερισμού για τους Θεσσαλονικείς. Όλα αυτά τα χρόνια ενίσχυε έμπρακτα την τοπική κοινωνία, την αγορά εργασίας, την επιχειρηματικότητα. Κατά τη διάρκεια της λειτουργίας του πρόσφερε εκατοντάδες θέσεις εργασίας, όπως και σταθερές συνεργασίες με έναν ευρύτατο κύκλο προμηθευτών.\nΜε τη στήριξη των πελατών και των συμπολιτών μας αναδείχτηκε σε σημείο αναφοράς στην πόλη της Θεσσαλονίκης για το οποίο νιώθουμε υπερήφανοι.\nΟφείλουμε θερμές ευχαριστίες στο προσωπικό, στους προμηθευτές, στους χιλιάδες πελάτες που φιλοξενήσαμε στους χώρους μας, σε όλους όσοι μας στήριξαν με κάθε τρόπο και στάθηκαν δίπλα μας με επαγγελματισμό και αφοσίωση.\nΣας αποχαιρετούμε από το «σπίτι» μας που ήταν ανοιχτό για όλους κουβαλώντας αναμνήσεις μιας ολόκληρης ζωής.\nΗ οικογένεια του ξενοδοχείου Νεφέλη στο Πανόραμα Θεσσαλονίκης» καταλήγει η ανακοίνωση.


Bonsai Cosmos: Species Guide: Νιτίντα - Lonicera Nitida\nSpecies Guide: Νιτίντα - Lonicera Nitida\nΑειθαλής θάμνος με μικρά πράσινα γυαλιστερά φύλλα και μικρά λευκά άνθη τον Μάιο με Ιούνιο που ακολουθούνται από καρπό.\nΕίναι κατάλληλος για μορφοποίηση bonsai ή εδαφοκάλυψη. Στο χώμα φτάνει μέχρι και τα 3 μ. σε ύψος και πλάτος.\nΑναπτύσσεται σε ήλιο ή ημισκιά, αλλά στον ήλιο παρουσιάζει καλύτερο χρώμα στα φύλλα του.\nΜεταφύτευση γίνεται νωρίς την Άνοιξη, αλλά είναι ανθεκτικό και σε πιό άκαιρες αναγκαστικές μεταφυτεύσεις, αρκεί οι θερμοκρασίες να μην είναι ακραίες και να μην ενοχλήσουμε πολύ τη μπάλα της ρίζας σε τέτοιες περιπτώσεις.\nΠροτιμάει τα ουδέτερα ή ελαφρώς αλκαλικά εδάφη, όμως προσαρμόζεται εξίσου καλά και στα ελαφρώς όξινα. Το υπόστρωμα πρέπει να έχει καλή αποστράγγιση.\nΈχει καλή ανθεκτικότητα στο ψύχος, μέχρι -5 βαθμούς Κελσίου. Κάτω από αυτό το επίπεδο, παρατηρείται απώλεια του φυλλώματος το οποίο όμως αντικαθίσταται επιτυχώς την Άνοιξη χωρίς μόνιμες βλάβες. Φυτά που βρίσκονται σε πολύ μικρά δοχεία θέλουν κάποια προστασία σε περίπτωση παγετού.\nΕίναι πολύ ανθεκτικό φυτό όσον αφορά τις ασθένειες, με κυριότερο εχθρό τις αφίδες.\nΚλάδεμα διαμόρφωσης γίνεται την Άνοιξη και συντήρησης του στύλ όλο τον χρόνο ανάπτυξης. Ανάλογα με το πόσο θέλουμε να παχύνει το κλαδί, αφήνουμε να αναπτυχθεί και κλαδεύουμε πίσω αφήνοντας 1-2 ζεύγη φύλλων.\nΗ παραγωγή της Lonicera Nitida γίνεται με μοσχεύματα, με σπόρο, διαχωρισμό και καταβολάδες:\n1. Ημιξυλώδη μοσχεύματα 7-10 εκ. λαμβάνονται τον Ιούλιο ή Αύγουστο, με ή χωρίς νυχάκι (μέρος του κορμού), ενώ Ξυλώδη μοσχεύματα της τελευταίας ετήσιας βλάστησης λαμβάνονται με ή χωρίς νυχάκι τον Νοέμβριο.\n2. Οι σπόροι μπορούν να φυτευτούν αμέσως μόλις ωριμάσουν τον Φεβρουάριο ή τον Μάρτιο. Αν αποθηκευτούν, χρειάζονται 2 μήνες ψυχρή διαστρωμάτωση πριν τη σπορά για να βλαστήσουν. Μόλις φυτρώσουν τα νέα φυτά, φυτεύονται σε ξεχωριστές γλάστρες και τοποθετούνται σε θερμοκήπιο μέχρι να βγάλουν τον πρώτο τους χειμώνα. Κατόπιν φυτεύονται στις τελικές τους θέσεις τέλος Άνοιξης ή αρχές Καλοκαιριού.\n3. Ο διαχωρισμός του φυτού (από την ρίζα) γίνεται την Άνοιξη.\n4. Οι καταβολάδες γίνονται από τον Αύγουστο μέχρι τον Νοέμβριο.\nΠαρόμοιο είδος είναι και η Lonicera Pileata, με μεγαλύτερα φύλλα που φτάνουν μέχρι και τα 3 εκ.\nSites για φωτογραφίες:\nby elsa στις 14:22\nΕτικέτες Νιτίντα, Lonicera nitida, Species Guide\nΚράταιγος - Crataegus monogyna Yamadori\nSpecies Guide: Κράταιγος - Crataegus monogyna\nSpecies Guide: Κρανιά - Cornus mas\nSpecies Guide: Αγριοαχλαδιά - Γκορτσιά - Πύρρος - ...\nSpecies Guide: Γκίνγκο Μπιλόμπα - Ginkgo Biloba\nΝέα Yamadori Ulmus campestris


Παντρεμένος πήγε Ιταλία με την ερωμένη και «κόλλησε» κορωνοϊό – kastoria365 – καστορια 365\nΑρχική > Διεθνή > Παντρεμένος πήγε Ιταλία με την ερωμένη και «κόλλησε» κορωνοϊό\nΠαντρεμένος πήγε Ιταλία με την ερωμένη και «κόλλησε» κορωνοϊό\nΠώς ο κορωνοϊός ξεσκέπασε το κέρατο: Η ιστορία του παντρεμένου στη Μεγάλη Βρετανία που πήγε Ιταλία με την ερωμένη και προσβλήθηκε από τον Covid-19.\n«Talk of the town» έχει γίνει στα ιατρικά «πηγαδάκια» της Μεγάλης Βρετανίας ο παντρεμένος που πήγε Ιταλία με την ερωμένη και «κόλλησε» κορωνοϊό. Ο άπιστος σύζυγος είχε πει στη γυναίκα του πώς έχει επαγγελματικό ταξίδι στη βρετανική ενδοχώρα. Μόνο που τα πράγματα ήταν τελείως διαφορετικά, καθώς ο παντρεμένος πήγε Ιταλία με την ερωμένη και «κόλλησε» κορωνοϊό.\nΌταν επέστρεψε σπίτι, εμφάνισε τα πρώτα συμπτώματα και αναγκάστηκε να πάει νοσοκομείο. Το τεστ έδειξε ότι είναι θετικός στον κορωνοϊό. Αρχικά αρνήθηκε να αναφερθεί στο ερωτικό ταξιδάκι, ωστόσο πολύ γρήγορα «λύγισε» και είπε με το νι και με το σίγμα τι ακριβώς συνέβη στους γιατρούς που προσπαθούσαν να κάνουν ιχνηλάτηση των επαφών του. Οι στενές επαφές με τον παράνομο δεσμό του στην Ιταλία έγιναν φυσικά εν αγνοία της συζύγου του.\nΌπως επισημαίνεται σε δημοσίευμα της βρετανικής εφημερίδας «Sun», ο παντρεμένος δεν κατονομάζεται, είναι λίγο πριν από τα 40 και διαμένει σε πόλη στο βόρειο τμήμα της Αγγλίας. Στο ίδιο άρθρο επισημαίνεται ότι η απατημένη σύζυγος βρίσκεται σε κατ’ οίκον περιορισμό στο σπίτι της και μέχρι στιγμής δεν έχει ιδέα για το κέρατο που της έριξε ο άνδρας της.\n«Ο ασθενής έγινε θέμα συζήτησης ανάμεσα στο ιατρικό προσωπικό. Η περίπτωσή του θα ήταν αστεία, εάν η κατάσταση δεν ήταν σοβαρή» ανέφερε πηγή στη βρετανική εφημερίδα, ζητώντας να μην κατονομαστεί. «Νόμιζε πως είχε το τέλειο άλλοθι, αλλά δεν υπολόγιζε τον κορωνοϊό. Βρίσκεται σε έναν μικρό πανικό, περισσότερο για τη μοιχεία παρά για την υγεία του, καθώς αργά ή γρήγορα θα πρέπει να το αποκαλύψει στη γυναίκα του» πρόσθεσε για τον παντρεμένο που πήγε Ιταλία με την ερωμένη και «κόλλησε» κορωνοϊό.\nΕτικέτες Παντρεμένος πήγε Ιταλία με την ερωμένη και «κόλλησε» κορωνοϊό\nΆλλα 4 θετικά δείγματα στην Καστοριά – Φτάνουμε τα 33\nΖήσης Τζηκαλάγιας : Έρχεται μόνιμος πνευμονολόγος στο Νοσοκομείο Καστοριάς


Korres - Ypharmacy\nH εμπειρία του Γιώργου και της Λένας Κορρέ σε προϊόντα που βασίζονται σε φυσικές, οργανικές πρώτες ύλες, δημιούργησε την εταιρεία "ΚΟΡΡΕΣ Φυσικά Προϊόντα", η οποία προσφέρει δερματολογικά και καλλυντικά προϊόντα με βάση φυσικά συστατικά, βότανα, αιθέρια έλαια και βιολογικά εκχυλίσματα κατευθείαν από τη φύση.\nΤο πάθος για την ομοιοπαθητική και η βαθιά γνώση των βοτάνων και των εναλλακτικών θεραπειών θεμελίωσε ένα πρότυπο εργαστήριο που αναζητά μέσα στην ίδια την φύση, οργανικά φυσικά υλικά και θεραπείες για την φροντίδα του σώματος και την ευεξία.\nΗ εταιρία Korres παράγει σήμερα πάνω από 400 διαφορετικά φυσικά, οργανικά και πιστοποιημένα προϊόντα για το πρόσωπο, το σώμα και τα μαλλιά, με βάση φυσικά συστατικά που προέρχονται από φαρμακευτικά βότανα, την ελληνική χλωρίδα, βρώσιμα συστατικά & ενεργά φυσικά συστατικά.\nΗ εταιρεία Korres δίνει έμφαση στην ποιότητα, ακολουθώντας προδιαγραφές παραγωγής φαρμακευτικών προϊόντων, και στην κλινική αποτελεσματικότητα, ξεπερνώντας αυτή των συμβατικών καλλυντικών πολλαπλάσιας αξίας.\nKORRES ΕΝΤΟΜΟΑΠΩΘΗΤΙΚΟ ΓΑΛΑΚΤΩΜΑ ΕΥΚΑΛΥΠΤΟΣ&ΜΥΡΤΙΛΟ 100ML\nΕντομοαπωθητικό γαλάκτωμα ευκάλυπτος & μύρτιλλο σε μορφή spray.\nKORRES STICK ΓΙΑ ΤΣΙΜΠΗΜΑΤΑ ΜΕΛΙΣΣΟΧΟΡΤΟ 15ML\nStick για τσιμπήματα με μελισσόχορτο.


Εφημερίδα Espresso: Σε φυσικό πρόσωπο ...\nΣαν σήμερα η πρώτη παράσταση ...\nΗ ανακοίνωση της εταιρείας Δημοκρατικός Τύπος αναφέρει ότι θα κινηθεί νομικά τόσο κατά της υπαλλήλου όσο και κατά παντός υπευθύνου.\nΌπως επισημαίνεται στην ανακοίνωση της «Espresso», η υπάλληλος της Επιτροπής Σημάτων, Ευαγγελία Τρακάδα, έδωσε την συγκατάθεσή της για να δοθεί το όνομα «Espresso» σε φυσικό πρόσωπο, άσχετο με το χώρο των εκδόσεων και αγνώστων κινήτρων.\nΔιαβάστε, επίσης:H Megaλη επιστροφή: Αυτός θέλει να δώσει φιλί ζωής στο Mega-Ο ρόλος της Όλγας Τρέμη!\nΣαν σήμερα η πρώτη παράσταση του «Νουρέγιεφ της μπάλας»\nΜεγάλα κέρδη σε χιλιάδες νικητές μοιράζει κάθε μέρα το Πάμε Στοίχημα του ΟΠΑΠ. Ο νικητής της εβδομάδας, ...\nECDC: Δεν είναι βαμμένη πια με «πράσινο» η χώρα μας – Στο «κόκκινο» όλη η Στερεά Ελλάδα\nΌπως φαίνεται από τα δεδομένα του χάρτη σχετικά με το συνδυαστικό δείκτη τεστ, νέων ...\nΈπη Τρίμη 18/02/2021\nLock-down- Θεσσαλονίκη: Χειροπέδες και πρόστιμα για διοργάνωση «κορονο-πάρτι»\nΤα δύο αυτά πάρτι διοργανώθηκαν κατά τη διάρκεια της νύχτας στη Θεσσαλονίκη από νεαρούς ...\nΤο τελευταίο “αντίο” στο Θέμο Αναστασιάδη-Δείτε live την εξόδιο ακολουθία\nΠλήθος κόσμου συρρέει στο Κοιμητήριο της Κηφισιάς για το τελευταίο «αντίο» στον γνωστό δημοσιογράφο ...


Έχασε στα Γιάννενα ο Ζαφειράκης\nΚυριακή, 21 Φεβρουάριος 2016 15:34\nΤην ήττα με 29-28 γνώρισε στα Γιάννενα ο Ζαφειράκης. Παρά την ήττα, με νίκη εντός έδρας απέναντι στο Κιλκίς, μπαίνει στα πλέι οφ για την άνοδο στην Α1 κατηγορία. Ο αγώνας ήταν συναρπαστικός μέχρι τα τελευταία λεπτά του, προσφέροντας πολλές συγκινήσεις στους φίλους του αθλήματος, που τον παρακολούθησαν. Αγωνιστικά το πρώτο ημίχρονο ήταν μοιρασμένο με τις δύο ομάδες να συμβαδίζουν στο σκορ στη μεγαλύτερη διάρκεια του ημιχρόνου, με τους φιλοξενούμενους να είναι καλύτεροι στο τελευταίο πεντάλεπτο και να πηγαίνουν στα αποδυτήρια με το σκορ υπέρ τους 13-15.\nΖαφειράκης Νάουσας (Θοδωρής Παυλίδης): Βλάχος (10), Καραγεωργίου, Ρότσιος (1), Διδασκάλου (5), Καραπείδης (5), Μαυροδουλάκης (1), Ροδοβίτης (1), Καραβίτης (1), Πετρίδης (4), Καραμπέλκος, Δεληχρήστος, Τσιγαρίδας, Μπουμπολέντρας, Τριγώνης.\nΑσπίδα Ξάνθης- Δίας Πολίχνης 29-28\nΧιλιώτης Δράμα- ΑΕΣΧ Πυλαίας 37-27\nΠρωτέας Άρτας- Άρης Θ. 29-28\nΑΟ Ιωαννίνων- Ζαφειράκης 29-28\nΚιλκίς - Αρίων Πτολεμαίδας 10-0\n1. Χιλιώτης Δράμα '86 25\n2. Α.Ε.Σ.Χ Πυλαίας 24\n3. Πρωτέας Άρτας 24\n4. Δίας Πολίχνης 20\n5. Ζαφειράκης Νάουσας 20\n6. Γ.Α.Σ. Κιλκίς 14\n7. Α.Ο. Ιωαννίνων 13\n8. Ασπίδα Ξάνθης 12\n10. Αρίων Πτολεμαίδας 2\nΟ Άρης έχει δεχτεί ποινή αφαίρεσης δύο βαθμών ενώ Ασπίδα Ξάνθης και Δίας Πολίχνης τριών βαθμών


Προβλέψεις για σήμερα Δευτέρα 29 Νοεμβρίου 2021 - eportal\nHome/ASTROLOGIA/Προβλέψεις για σήμερα Δευτέρα 29 Νοεμβρίου 2021\nΚριόςΗ επιτυχία και η ανταπόκριση στον τρόπο επικοινωνίας σου σήμερα είναι δεδομένη, για αυτό φρόντισε να εκμεταλλευτείς την εύνοια που σου χαρίζεται. Προώθησε, λάνσαρε τα σχέδιά σου και δρομολόγησε τις υποθέσεις σου. Μικρές ακτίνες φωτός αρχίζουν να διαφαίνονται και στα εργασιακά, μιας και κάποιες ειδήσεις και εξελίξεις δείχνουν πως η στασιμότητα στα σχέδιά σου έχει ημερομηνία λήξεως. Συναισθηματικά ξεσπάσματα απέναντι στον ερωτικό σύντροφό σου προσπάθησε να τα αποφύγεις και μην επιβαρύνεις την ατμόσφαιρα. Εσύ που είσαι μόνη, ίσως διαπιστώσεις πως μια φιλική μέχρι χθες σχέση αλλάζει μορφή.\nΤαύροςΗ σημερινή μέρα σε φέρνει σε ουσιαστική επαφή με τα αγαπημένα σου πρόσωπα. Έχεις κατακτήσει τον σεβασμό πλέον, την εκτίμηση αλλά και το πραγματικό ενδιαφέρον τους. Οι γνώσεις και οι εμπειρίες σου στα εργασιακά μπορούν να προσελκύσουν νέα πρόσωπα και να παρουσιάσουν ευκαιρίες που είτε θα δώσουν ώθηση στα σχέδιά σου, είτε θα ανοίξουν νέους ορίζοντες μπροστά σου. Μην αμφισβητείς την ειλικρίνεια ή την αξιοπιστία του ερωτικού σου συντρόφου και μην δημιουργείς προβλήματα και διαφωνίες άνευ λόγου. Εσύ που είσαι μόνη, με τη γοητεία σου να ενισχύεται σημαντικά μπορείς να κατακτήσεις τους πάντες.\nΔίδυμοιΤο πλανητικό σκηνικό σε βοηθά να ανακτήσεις τις ισορροπίες σου ανάμεσα σε εργασία και προσωπική ζωή. Η κοινωνικοποίηση στα εργασιακά μπορεί να φέρει ευκαιρίες που θα πρέπει να αξιολογήσεις σωστά. Άσε ανοιχτές κάποιες συμφωνίες στα εργασιακά, καθώς οι συνθήκες μπορεί να αλλάξουν σύντομα. Απόλαυσε τη συντροφικότητα και πέρνα ευχάριστες στιγμές τρυφερότητας και ρομαντισμού με τον ερωτικό σύντροφό σου. Υπάρχουν πολλές ευκαιρίες για νέες γνωριμίες για αυτό χαλάρωσε εσύ που είσαι μόνη και μη λειτουργείς προκατειλημμένα.\nΚαρκίνοςΑξιοποίησε σωστά σήμερα τις δημιουργικές σου ιδέες, το πνεύμα και την νοημοσύνη σου και διεκδίκησε – στόχευσε στα όνειρα και τις φιλοδοξίες σου. Η διπλωματία είναι το απαραίτητο συστατικό για τη διεκπεραίωση των εργασιακών σου υποχρεώσεων. Διαπραγματεύσου σωστά νέες συμφωνίες και κυρίως προς όφελός σου. Οι συνομιλίες είναι ευχάριστες και ανάλαφρες με τον σύντροφό σου και ταυτόχρονα έχουν και εποικοδομητικό χαρακτήρα, μιας και έρχεστε πιο κοντά. Εσύ που είσαι μόνη, αναθεωρήσεις και δεσμεύσεις μπορεί να τις μετανιώσεις, για αυτό πρόσεξε τι πιστεύεις τι και ποιους εξιδανικεύεις.\nΛέωνΗ δημιουργική σου διάθεση σήμερα σε βοηθά να αντιμετωπίσεις ακόμα και τις πιο δύσκολες υποθέσεις σου με αισιοδοξία και αποτελεσματικότητα. Επιδίωξε την επαφή με φίλους και οικογενειακά πρόσωπα και μοιράσου μαζί τους χώρο, σκέψεις και απόψεις. Πρόσεξε τις νέες συμφωνίες στα εργασιακά γιατί σε ό,τι κι αν συμφωνήσεις σήμερα, αύριο μπορεί να αμφισβητηθεί. Ρομαντισμό και πάθος εμπεριέχει σήμερα το μενού με τον αγαπημένο σου, για αυτό απόλαυσε τη βραδιά. Εσύ που είσαι μόνη, βρες τρόπους να ανεβάσεις τη λίγο πεσμένη σου διάθεση.\nΠαρθένοςΗ Σελήνη ξοδεύει τη μέρα της στον τομέα της οικογένειας και του οικείου σου περιβάλλοντος και ικανοποιεί την ανάγκη σου για ζεστασιά. Οι συζητήσεις με όποιον τρόπο στα εργασιακά ανοίγουν νέες προοπτικές. Απόφυγε την γκρίνια και τα παράπονα απέναντι στον ερωτικό σύντροφό σου. Προτίμησε να περάσεις όμορφες και χαλαρές στιγμές μαζί του. Εσύ που είσαι μόνη, μπορείς να γοητεύσεις ή και να εμπνεύσεις τους άλλους.\nΖυγόςΑνταποκρίνονται σήμερα οι άλλοι στις ιδέες και τα επιχειρήματά σου και η δικτύωση μπορεί να διεγείρει ενδιαφέρουσες διαδικασίες σκέψης. Οι συνομιλίες για χρήματα και οικονομικές υποθέσεις σου θα είναι πολύ χρήσιμες, καθώς σε βοηθούν να βρεις λύσεις στα θέματά σου. Ίσως χρειαστεί να προσπαθήσεις ή να κουραστείς περισσότερο στα εργασιακά, προκειμένου να πετύχεις τα αποτελέσματα που θέλεις. Παρά τις όποιες διαφωνίες με τον ερωτικό σύντροφό σου, η σχέση σας βρίσκεται σε ένα πολύ καλό επίπεδο. Μια νέα γνωριμία που μπορεί να προκύψει από το πουθενά ανεβάζει τη διάθεσή σου.\nΣκορπιόςΗ γνώμη σου επιδιώκεται ή τα λόγια σου σήμερα έχουν μεγαλύτερη επίπτωση ή επιρροή από το συνηθισμένο.Δεδομένου ότι οι καταστάσεις και οι συγκυρίες είναι ρευστές, καλό θα ήταν να αφήσεις κάποιες εργασιακές σου δεσμεύσεις και υποσχέσεις ανοιχτές. Είναι μια άριστη στιγμή για να κάνεις μελλοντικά σχέδια με τον αγαπημένο σου και να πάρετε από κοινού της αποφάσεις για τη σχέση σας. Εσύ που είσαι μόνη, να θυμάσαι πως το πνεύμα και η γοητεία σου δεν αφήνουν κανέναν ασυγκίνητο.\nΤοξότηςΣήμερα μπορεί να μάθεις ένα μυστικό ή να έχεις μια συζήτηση για ένα ιδιωτικό θέμα που αφορά στο παρελθόν και τα κρυμμένα. Οι ιδέες σου στα εργασιακά είναι άφθονες όμως δεν είναι η ακατάλληλη στιγμή για να τις μοιραστείς και να τις κοινοποιήσεις. Βρες τις ισορροπίες ανάμεσα στις δικές σου επιθυμίες και του συντρόφου σου. Εσύ που είσαι μόνη, σταμάτα την γκρίνια και φρόντισε να γεμίσεις τη μέρα σου με ευχάριστες δραστηριότητες.\nΑιγόκεροςΗ Σελήνη ξοδεύει τη μέρα της στον τομέα της ιδιωτικής σου ζωής κι αυτό σε κάνει να κλείνεσαι λιγάκι στο καβούκι σου. Χρειάζεσαι χρόνο για να ανασυγκροτήσεις και να αναγνωρίσεις τις ανάγκες σου και να τα βρεις με τον εαυτό σου. Η ανταλλαγή απόψεων και ιδεών στα εργασιακά μπορεί να σου φανεί πολύ χρήσιμη και να επωφεληθείς από νέες πληροφορίες, κυρίως στα θέματα που σε απασχολούν. Πρόσεξε τις συζητήσεις με τον ερωτικό σύντροφό σου και μην προκαλείς τη μοίρα σου. Άλλα θα θέλεις να ακούσεις και άλλα θα ακούσεις τελικά. Εμπιστεύσου το ένστικτό σου και μην παραδίδεσαι άνευ όρων σε νέες γνωριμίες εσύ που είσαι μόνη.\nΥδροχόοςΤο πλανητικό σκηνικό σε ενθαρρύνει να βρεθείς με αγαπημένα πρόσωπα και να μοιραστείς συναισθήματα και σκέψεις. Οι συζητήσεις σχετικά με τα επαγγελματικά σχέδια ή τη σταδιοδρομία σου μπορούν να σου φανούν εξαιρετικά χρήσιμες. Πολλοί φαίνεται να σε υποστηρίζουν κι αυτό είναι ήδη αρκετό για να πιστέψεις στον εαυτό σου. Ένας φίλος μπορεί να σε βγάλει από τα συναισθηματικά αδιέξοδά σου είτε βρίσκεσαι σε μια σχέση και χρειάζεσαι μια δεύτερη άποψη και συμβουλή, είτε είσαι μόνη.\nΙχθείςΟι σημερινές ενέργειες είναι ιδιαίτερα καλές για τη μάθηση μέσω των ιδεών που ανταλλάσσονται τώρα. Μπορεί να προκύψει μια εντελώς νέα προοπτική σε μια υπόθεση και είναι καλό να εξερευνήσεις ή και να αναθεωρήσεις τις επιλογές σου. Η συμμετοχή σου σε ομαδικές ή συλλογικές επαγγελματικές δραστηριότητες έστω και διαδικτυακά, μπορεί να είναι ιδιαίτερα ελκυστική. Παρά τις φιλότιμες προσπάθειες του ερωτικού σου συντρόφου να σε καθησυχάσει συναισθηματικά, οι ανασφάλειες σου κερδίζουν χώρο. Μην δημιουργείς αποστάσεις στο πρόσωπο που σε ενδιαφέρει. Χαλάρωσε λίγο και επίτρεψε του να εκφραστεί.\nΕχει Δημοσιευθεί :2021-11-29 00:09:17\nΑστρολογία για Δευτέρα Ζώδια Νοεμβρίου Προβλέψεις σήμερα\nΈνας στους τρεις δεν μπορεί να παρακολουθήσει το μάθημα


Posts | homeQloud\nΚάποια εργαλεία είναι τόσο αξιόπιστα και βολικά, ώστε τα χρησιμοποιούμε σχεδόν καθημερινά για να κάνουμε τη δουλειά μας χωρίς καν να το σκεφτόμαστε. Σίγουρα είναι εντελώς αναμενόμενη κι επιθυμητή αυτή η στάση, μόνο που μερικές φορές μας εμποδίζει από το να διακρίνουμε εναλλακτικούς και ιδιαίτερα βολικούς τρόπους χρήσης αυτών των ίδιων εργαλείων. Κατά νου έχουμε το πρωτόκολλο SSH και συγκεκριμένα το εργαλείο ssh της υλοποίησης OpenSSH. Με το ssh εγκαθιδρύουμε πανεύκολα ασφαλείς κρυπτογραφημένες συνδέσεις προς απομακρυσμένα μηχανήματα....\nJanuary 11, 2018 · 13 min · Χρήστος Β.\nSystemd κι έλεγχος logging\nΓια την εκκίνηση ενός συστήματος Linux υπάρχουν διάφορες μέθοδοι και μία από τις πλέον σύγχρονες, την οποία βρίσκουμε στα διαδεδομένα κι όχι μόνο distributions, υλοποιείται από το Systemd. Το Systemd κάνει πολλά περισσότερα από το να ξεκινά ένα σύστημα Linux. Κάθε διαχειριστής οφείλει τουλάχιστον να γνωρίζει τη λογική του: ακόμη κι αν δεν το χρησιμοποιεί ήδη, είναι σχεδόν βέβαιο ότι δεν θα καταφέρει να το αποφεύγει για πάντα. Το Systemd από (αρκετά) ψηλά Προκειμένου το Systemd να διαχειρίζεται τις υπηρεσίες του λειτουργικού συστήματος αλλά και τις καταστάσεις στις οποίες είναι δυνατόν να βρεθεί, εισάγει την έννοια των στόχων (targets)....\nAugust 26, 2016 · 20 min · Χρήστος Β.\nΈχετε αναρωτηθεί τι συμβαίνει όταν πατάτε το κουμπί power-on του υπολογιστή; Σας έχει ποτέ απασχολήσει η διαδικασία boot του Linux; Τι είναι αυτό το systemd για το οποίο έτυχε να διαβάσετε κάπου στο web; Όσο απλοϊκά ή αδιάφορα κι αν φαίνονται ερωτήματα σαν τα προηγούμενα, υποψιαζόμαστε ότι κάποιοι δεν μπορείτε να δώσετε ικανοποιητικές απαντήσεις. Αλλά για μια στιγμή. Χρειάζεται να σκοτίζεστε με τέτοια θέματα; Γενικά, όχι, δεν χρειάζεται. Αν όμως θέλετε να λέτε ότι είστε καλός system administrator και πράγματι να είστε, τότε θεωρούμε πως, ναι, οφείλετε να σκοτίζεστε με τέτοια θέματα – έστω κι αν είναι για μια φορά στο τόσο....\nAugust 19, 2016 · 7 min · Χρήστος Β.\nΤο Secure Shell ή απλά SSH είναι ένα πρωτόκολλο επικοινωνίας που κατοικεί στο Application Layer του TCP/IP stack. Μας επιτρέπει να συνδεόμαστε κρυπτογραφημένα σε απομακρυσμένα μηχανήματα, συνήθως για την απόκτηση πρόσβασης στη γραμμή εντολών. Το OpenSSH είναι μια εξαιρετικά δημοφιλής υλοποίηση Ανοικτού Λογισμικού του SSH, και θεωρούμε μάλλον απίθανο να μην το έχετε χρησιμοποιήσει έστω και μία φορά. Δείχνουμε στη συνέχεια πώς οι ήδη ασφαλείς συνδέσεις SSH είναι δυνατόν να γίνονται ακόμα πιο ασφαλείς, και ταυτόχρονα ο χρήστης να διευκολύνεται ακόμα πιο πολύ....\nΗ μικρή σειρά άρθρων για τις κανονικές εκφράσεις έχει ολοκληρωθεί, αλλά θα ήταν μεγάλο λάθος να θεωρήσουμε ότι εξαντλήσαμε το θέμα. Γι' αυτό και στο παρόν άρθρο θα μελετήσουμε μερικά ρεαλιστικά παραδείγματα, με ιδιαίτερη διδακτική αξία αλλά και χρησιμότητα. Στόχος μας είναι να αποκτήσουμε ολοκληρωμένη και στέρεη γνώση επί του θέματος, κι ο καλύτερος τρόπος για να τον πετύχουμε είναι προσπαθώντας να συνδυάσουμε όλα όσα μάθαμε. Μετά τη γνωριμία με το συντακτικό των κανονικών εκφράσεων έφτασε η ώρα να μελετήσουμε ορισμένα ζωντανά παραδείγματα....\nJune 11, 2013 · 14 min · Παναγιώτης Β.\nΜέχρι στιγμής γνωρίζουμε όλα τα βασικά συστατικά καθώς και μερικά συντακτικά σχήματα που επιτρέπουν τη δημιουργία ιδιαίτερα περιγραφικών εκφράσεων. Για το τέλος αφήσαμε μια λειτουργία που διευρύνει περαιτέρω την περιγραφική ικανότητα των κανονικών εκφράσεων, καθώς κι ορισμένες λεπτομέρειες που οφείλουμε να γνωρίζουμε ώστε να σχηματίζουμε σαφείς κι εύστοχες εκφράσεις. Στο προηγούμενο άρθρο της σειράς αναφερθήκαμε στα alternation (εναλλαγή) και eagerness (ενθουσιασμός;) που διέπουν τη λειτουργία ορισμένων μηχανών κανονικών εκφράσεων. Μελετήσαμε επίσης και τα σημεία αναφοράς (anchors), τα οποία δεν περιγράφουν τη σύνθεση ενός string, δηλαδή τους χαρακτήρες που το απαρτίζουν, αλλά μία θέση μέσα σ' αυτό....\nΜε τις γνώσεις που αποκτήσαμε στο πρώτο άρθρο της σειράς, μπορούμε τώρα να περιγράφουμε σχεδόν οτιδήποτε. Όμως για ένα μεγάλο μέρος απ' αυτό το “οτιδήποτε” πρέπει να καταστρώνουμε τεράστιες εκφράσεις. Στο παρόν άρθρο θα μάθουμε πώς να συντάσσουμε ακόμα πιο αφηρημένες εκφράσεις, ώστε να περιγράφουμε πιο σύνθετα strings γράφοντας λιγότερα. Στο προηγούμενο άρθρο μιλήσαμε για τη φύση και την αποστολή των κανονικών εκφράσεων. Τονίσαμε ότι υπάρχουν πολλές διάλεκτοι με αρκετές διαφορές, τόσο στη σύνταξη όσο και στην εκφραστική δύναμη....\nJune 7, 2013 · 11 min · Παναγιώτης Β.\nΚανονικές Εκφράσεις, Μέρος 1/4\nΥπάρχουν περιπτώσεις που μια αφηρημένη περιγραφή είναι εξαιρετικά πολύτιμη. Αν σας κάνει εντύπωση η πρόταση που μόλις διαβάσατε, ίσως είναι επειδή πιστεύετε ότι αφαίρεση σημαίνει ασάφεια. Όμως αυτό είναι εντελώς λάθος. Για ν' αποδείξουμε τον ισχυρισμό μας, σας προσκαλούμε σε ένα ταξίδι στον αφηρημένα θαυμαστό κόσμο των regular expressions. Μη γελιέστε, δεν πρόκειται για ένα αδιάφορο ταξίδι αναψυχής. Αν μάλιστα παίρνετε έστω και λίγο στα σοβαρά την επιστήμη της Πληροφορικής, τότε δεν πρόκειται να το αποφύγετε....\nJune 5, 2013 · 18 min · Παναγιώτης Β.


«Χ»αιρέτησε ο Πλατανιάς | SDNA\n«Χ»αιρέτησε ο Πλατανιάς\n16-02-2015 18:30 Ανανεώθηκε: 25-08-2015 01:18\nΣ' ένα μέτριο, ποιοτικά, παιχνίδι Ξάνθη και Πλατανιάς δεν κατάφεραν να σκοράρουν και αρκέστηκαν στο βαθμό της ισοπαλίας (0-0), έναν βαθμό- χρυσάφι για τους φιλοξενούμενους, που απομακρύνθηκαν κι άλλο από τη ζώνη του υποβιβασμού.\nΤι γίνεται όταν η ομάδα με τη χειρότερη επίθεση του πρωταθλήματος (ο Πλατανιάς με 19 γκολ), συναντά μία από τις χειρότερες άμυνες (η Ξάνθη με 32 γκολ παθητικό); Ισοπαλία. Ξάνθη και Πλατανιάς αλληλοεξουδετερώθηκαν και έμειναν στο στείρο 0-0, με ένα αποτέλεσμα που ευνοεί του φιλοξενούμενους, στη προσπάθεια που κάνουν να παραμείνουν στην κατηγορία, με τους γηπεδούχους να αγνοούν τη νίκη για έξι παιχνίδια.\nΗ ομάδα του Γιάννη Χριστόπουλος, πριν το παιχνίδι αυτό είχε απολογισμό δύο νίκες, δύο ισοπαλίες και οκτώ ήττες στα παιχνίδια της μακριά από τα Χανιά. Μάλιστα, είχε να πάρει έστω και τον βαθμό της ισοπαλίας σε επτά διαδοχικά εκτός έδρας παιχνίδια.\nΗ Ξάνθη από την άλλη, έχασε κι άλλους βαθμούς στην έδρα της, που στα προηγούμενα παιχνίδια ήταν το «όπλο» για την ανάκαμψή της. Χαρακτηριστικό είναι πως αυτή ήταν η έκτη ισοπαλία στα Πηγάδια, φέτος.Κατέβασε τα «ρολά» ο Ολιμπά\nΗ ομάδα του Ραζβάν Λουτσέσκου είχε την υπεροχή των κινήσεων, έφτιαξε ευκαιρίες, όμως έπεσε πάνω στον εκπληκτικό Ολιμπά, που σε αρκετές περιπτώσεις ύψωσε τοίχος μπροστά στην εστία του και ήταν από τους λόγους που οι Κρητικοί έφυγαν με τον πόντο, από τα Πηγάδια. Το χαμένο ημίχρονο\nΟι γηπεδούχοι ξεκίνησαν το παιχνίδι με το καθιερωμένο πλέον 4-2-3-1, ενώ ο Γιάννης Χριστόπουλος, «φόρτωσε» με παίκτες το κέντρο του, θέλοντας να ελέγξει τον ρυθμό του αγώνα, κάτι που κατάφερε στα πρώτα 45’.\nΟ Πλατανιάς στην πρώτη του επίσκεψη στα καρέ της Ξάνθης, σκόραρε με τον Γουνδουλάκη (6’΄), όμως το γκολ ακυρώθηκε ως οφσάιντ. Η πρώτη επίσκεψη της Ξάνθης στα καρέ των φιλοξενούμενων έγινε στο 10’ με τον Κλέιτον, να σουτάρει και τον Ολιμπά να αποκρούει τη μπάλα. Αυτές ήταν ουσιαστικά οι μόναδικές καλές στιγμές στο πρώτο μέρος, αφού τα σουτ του Καπετάνου η κεφαλιά του Βασιλακάκη (33’), δεν ανησύχησαν τον Ολιμπά. Πίεση η Ξάνθη, αλλά…\nΤο σκηνικό πάνω κάτω το ίδιο και στο δεύτερο μέρος. Η Ξάνθη την κατοχή και τις ευκαιρίες, με τον Πλατανιά να περιορίζεται σε παθητικό ρόλο. Στο 55’ ο Ολιμπά χρειάστηκε να επέμβει και πάλι, στο σουτ του Φλίσκα. Ο Λουτσέσκου, στο επόμενο λεπτό, έριξε στο γήπεδο τον Λουσέρο (για πρώτη ορά δεν ξεκίνησε στην ενδεκάδα), βγάζοντας τον αρνητικό Μπέλιτς.\nΗ Ξάνθη, πίεσε ακόμα περισσότερο και έχασε νέα ευκαιρία με τον Καπετάνο στο 67’. Στο 73’ ήταν η σειρά του Μπέρτου να δοκιμάσει τη τύχη του. Η μπάλα πάλι στα χέρια του Γάλλου γκολκίπερ. Οσο η ώρα περνούσε και η Ξάνθη δεν έφτανε στο γκολ, τόσο δυνάμωνε το ηθικό του συλλόγου από τα Χανιά, που μέχρι και τη φάση του 89’ είχε ισορροπήσει το παιχνίδι. Σε εκείνο το σημείο, ο Λουσέρο σπατάλησε μεγάλη ευκαιρία να γίνει αυτός η «χρυσή» αλλαγή του Λουτσέσκου, με το γυριστό σουτ του να περνάει πάνω από τα δοκάρια της εστίας του Πλατανιά. Βαθμός "χρυσάφι"\nΤο 0-0 σφράγισε τις προσπάθειες των δύο ομάδων, με την Ξάνθη να συγκατοικεί στην έβδομη θέση μαζί με Βέροια και Ατρόμητο, έχοντας από 34 βαθμούς και τον Πλατανιά, να ξεφεύγει από την επικίνδυνη ζώνη, αφού έφτασε τους 26.\nΞΑΝΘΗ: (Ραζβάν Λουτσέσκου): Κυριακίδης, Γκόμσι (66’ Γουάλας), Μπέρτος, Βάλτερ (75’ Ράνος), Βασιλακάκης, Κλέιτον, Φλίσκας, Γούτας, Καπετάνος, Λισγάρας, Μπέλιτς (57’ Λουσέρο).\nΠΛΑΤΑΝΙΑΣ (Γιάννης Χιστόπουλος): Ολιμπά, Μαχαμάτ, Κάσιο (70’ Γκαβιλάν), Αποστολόπουλος (85’ Τσοντάκης), Μιλούνοβιτς, Αγκιλέρα, Γουνδουλάκης (61’ Γουνδουλάκης), Ιτούα, Κουλιμπαλί, Ζαραδούκας, Τετέ.Ο MVP: Ο Κέβιν Ολιμπά. Με τις επεμβάσεις του κράτησε «όρθια» την ομάδα του στην Ξάνθη. Χρειάστηκε να επέμβει σε τουλάχιστον πέντε περιπτώσεις και με βάση το 0-0, ο τίτλος πάει σε αυτόν.Ο Αόρατος: Ο Νικόλα Μπέλιτς. Πήρε την ευκαιρία από τον Λουτσέσκου, όμως την «πέταξε». Δεν βοήθησε καθόλου, χωρίς εμπνεύσεις και καθαρό μυαλό σε πολλές φάσεις. Δίκαια αντικαταστάθηκε.\nΟ Πεσμένος: Ο Παντελής Καπετάνος. Ηταν μέσα στις φάσεις, όμως δεν είχε τις σωστές επιλογές, όπως σε προηγούμενα παιχνίδια για να δώσει τη λύση. Στα τελευταία λεπτά έδειξε κουρασμένος και δεν βοήθησε όπως θα ήθελε από αυτόν ο προπονητής του.Ο Σκληρός: Ο Σίλβα Κλέιτον. Καλό παιχνίδι από τον Βραζιλιάνο. Αρκετά κινητικός, είχε τις δικές του καλές στιγμές στο παιχνίδι. Η Στιγμή: Η χαμένη ευκαιρία του Λουσέρο στο 89’. Ο Αργεντίνος μεσοεπιθετικός, είχε τη μεγάλη στιγμή να σκοράρει και ουσιαστικά να χαρίσει τη νίκη για την ομάδα του, καθώς το παιχνίδι όδευε προς το φινάλε. Η Διαιτησία: Χωρίς δύσκολες φάσεις το παιχνίδι για τον Κώσταντίνο Ιωαννίδη. Εβγαλε χωρίς προβλήματα τον αγώνα, δίχως με τις αποφάσεις του να απασχολήσει τις δύο ομάδες.Οι Στρατηγοί: Με εκ διαμέτρου αντίθετα συστήματα οι δύο προπονητές. Με 4-2-3-1 και επιθετικούς προσανατολισμούς ο Ραζβάν Λουτσέσκου, με 4-4-1-1 και αμυντική τακτική ο Γιάννης Χριστόπουλος.\nΕτσι όπως εξελίχθηκε ο αγώνας, ο Ελληνας τεχνικός, αναδεικνύεται νικητής στην «σκακιέρα» των δύο πάγκων, καθώς είδε την ομάδα του να παίρνει έναν πολύτιμο βαθμό σε εκτός έδρας παιχνίδι μετά από επτά σερί ήττες. Η Εξέδρα: Σχεδόν άδεια το γήπεδο. Οπότε δεν μπορείς να σχολιάσεις και πολλά πράγματα. Είναι κρίμα πάντως, καθώς η Ξάνθη αξίζει περισσότερη στήριξη από τους οπαδούς της, με βάση την εικόνα που παρουσιάζει από τα μέσα της χρονιάς και έπειτα.\nΗ απάντηση της Ελλάδας στην Τουρκία: Αυτό είναι το νέο έξυπνο όπλο που ανατρέπει τα δεδομένα στο Αιγαίο\nΜε αρετή και τόλμη: Ο βουλευτής της Νέας Δημοκρατίας που παντρεύεται την εντυπωσιακή Βίκυ Παπαλουκά\n10/10 κανείς: Θα απαντήσεις σωστά σε 10 ποδοσφαιρικές ερωτήσεις του Χρήστου Σωτηρακόπουλου;\nThe untouchable: Ο νέος Κοσκωτάς που δάγκωσε το τραπεζικό σύστημα χωρίς να τον καταλάβει κανείς\nΟ «σκουριασμένος» Μπρούνο, το exit από τον Ολυμπιακό και η επόμενη μέρα\nΗ συνάντηση Μητσοτάκη με μικρούς φίλους του ΠΑΟΚ: «Κανέναν Ολυμπιακό έχουμε; Μπα...»\nΚούγιας: «Αν συμφωνούν οι «τέσσερις», αναλαμβάνω αμισθί στην ΕΠΟ»\nΕνδοοικογενειακή «μάχη» στον ΠΑΟΚ\nΗ τούρτα... έκπληξη στον Μπρούνο Γκάμα (pic)\nΑΕΛ: Μήνυση στον Κομίνη από τον Κούγια για συκοφαντική δυσφήμιση\nΒγαίνει από τον... πάγο ο Βράνιες - Παίζει με Άρη\nΤο χαμόγελο επέστρεψε για Λάζαρο (pic)\nΠαναθηναϊκός: «Κλείδωσαν» οι βασικές επιλογές για τεχνικό διευθυντή\nΑκυρώθηκε κι άλλο σεμινάριο, στα «κάγκελα» οι διαιτητές\nΦαβορί η Μπολόνια για Ζλάταν!\nΕπίσημο: Η ενδεκάδα της Εθνικής κόντρα στην Αρμενία, μόνη αλλαγή από Βοσνία ο Βλαχοδήμος\nΜε Τσάλμερς και Γιάνκοβιτς στη Θεσσαλονίκη η ΑΕΚ\nΗ FORZA κυκλοφορεί με καταιγιστική συνέντευξη Βιεϊρίνια\nΤέσσερις (συν μία) φορές το ίδιο λάθος...\nA Bola: «Γυρίζει στην Σπόρτινγκ ο Ζεράλδες»\nΔόξα Δράμας - Παναχαϊκή\nΠλατανιάς - Απόλλων Σμύρνης\nΧωρίς προβλήματα για την 3η νίκη του ο Πανιώνιος\nΖάρας: «Συγκέντρωση, ψυχραιμία και στήριξη από τον κόσμο»\n«Να είμαστε 100% συγκεντρωμένοι κόντρα στον Ηρακλή και πνευματικά έτοιμοι»\nΗ μεγάλη επιστροφή του Ανδρέα Μικρούτσικου!\nΣακελλαρίου: «Αντιλαμβανόμαστε την ευθύνη που έχουμε, να βγάλουμε αντίδραση»\nΡόουζ: «Δύσκολο παιχνίδι με την ΑΕΚ, να είμαστε μέσα στην πρώτη τετράδα»\nΤσαϊρέλης: «Είναι υπέροχο να είσαι δίπλα σε όποιον έχει ανάγκη»\n«Έδεσε» στην Γκέτεμποργκ μέχρι το 2021 ο Ανέστης!\nΤο ξέσπασμα του Καλάθη στις βολές, «γονάτισε» από πίεση και κούραση (vid)\nΔείτε κοντινά πλάνα από το εκπληκτικό Death Stranding Limited Edition PS4 Pro\nΔημιουργεί τα βραβεία «FAIRPLAY» και τιμά τον MVP Μαυροκεφαλίδη ο ΕΣΑΚΕ\nΧατζηχρήστος: «Δεν είχαμε ιδιαίτερες σχέσεις με τον Μελισσανίδη για να χαλάσουν»\nΑλλαγές από Αυγενάκη στις θητείες για το αθλητικό νομοσχέδιο\nΜπούτσκος: «Να κάνουμε επανεκκίνηση σαν Άρης, έχει κάνει μεγάλη πρόοδο ο Ήφαιστος»\nΜάντσεστερ Σίτι: Απέρριψε την έφεση το CAS, «ανοιχτό» το ενδεχόμενο τιμωρίας\n«Δεν είναι αστείο, το έπαιξε στα… ζάρια ο Πεδουλάκης - Τρέκλιζε πίσω»\nΟ ΠΑΟΚ, το αήττητο, ο στόχος και ο Σάββας Θεοδωρίδης\nΔούκας για Καραπαπά: «Θα μπορούσε να στείλει “όλη την Ελλάδα” ή να τυλιχτεί με κολάρο»


” Πόσο κοστολογείτε ένα παιδάκι πέντε χρονών που πνίγεται στις θάλασσες;..”, του Βαγγέλη Παυλίδη - iporta.gr\nVangelis Pavlidis / 2 Νοεμβρίου 2015 / No Comment\nΚαθώς εντείνεται η εσωκομματική πάλη στην ΝΔ όπου ο κάθε υποψήφιος πρόεδρος επιδεικνύει τα μούσκουλά του λές και πρόκειται για αγώνες μποντυμπιλντιγκ, τόσο εντείνονται και οι αντιπολιτευτικές κορώνες,. Στα πλαίσια αυτά και με εντολή Μεϊμαράκη, όπως αναφέρει η ειδησεογραφία, ο βουλευτής κύριος Κουμουτσάκος κατέθεσε επίκαιρη ερώτηση σχετική με το μεταναστευτικό.\nΔυστυχώς, η απάντηση του Πρωθυπουργού πέρασε μάλλον στα ψιλά, πράγμα πολύ φυσικό αφού τα μεγαλο-ΜΜΕ είναι σφόδρα αντιπολιτευόμενα, για λόγους που όλοι ξέρουμε.\nΛέω δυστυχώς η απάντηση του Πρωθυπουργού πέρασε στα ψιλά γιατί σ’ ό,τι με αφορά ήταν αυτή που έπρεπε να δώσει ένας Ελληνας Πρωθυπουργός. Απευθύνθηκε κύρια “στους Ευρωπαίους εταίρους, σε αυτούς που κουνάνε το δάχτυλο στην Ελλάδα”, σ’ αυτούς που ρίχνουν ο ένας το μπαλάκι στον άλλο και χτίζουν φράχτες και τείχη, για να πεί πως τα κύματα του Αιγαίου δεν ξεβράζουν μόνο νεκρά παιδιά, ξεβράζουν στις ακτές μας τον ίδιο τον ευρωπαϊκό πολιτισμό.\nΚαι ποιο ήταν το κέρδος μας, ποιο το αντιστάθμισμα που παίρνει η χώρα μας, ρώτησε ο βουλευτής της ΝΔ, για να πάρει την απάντηση πως η Ελλάδα δεν παζαρεύει ανθρώπινες ζωές, σαν την Τουρκία. “Πόσο, αλήθεια, εσείς κοστολογείτε μία ανθρώπινη ζωή; Πόσο κοστολογείτε ένα παιδάκι πέντε χρονών που πνίγεται στις θάλασσες του Αιγαίου; Και εμείς πρέπει να το πάρουμε για να το σώσουμε! Πόσο κοστολογείτε ένα πιάτο φαΐ, μία αγκαλιά ανθρώπινη, μία κουβέρτα για να ζεστάνει αυτά τα παιδιά; … Η Ελλάδα βρίσκεται σε κρίση, ο ελληνικός λαός είναι φτωχός, αλλά πλούσιος σε αξίες και ανθρωπιά! Δεν διεκδικούμε, λοιπόν, ούτε ένα ευρώ! Ούτε ένα ευρώ για να κάνουμε το καθήκον μας απέναντι σε αυτούς τους ανθρώπους που πεθαίνουν στην αυλή μας. Η Ελλάδα διδάσκει ανθρωπιά, διδάσκει στους Ευρωπαίους εταίρους ποιο είναι το πραγματικό πρόσωπο της Ευρώπης. Είναι το πρόσωπο που δείχνει η Μυτιλήνη! Και όχι το πρόσωπο εκείνο στα σύνορα της Ουγγαρίας, όπου κάποιοι βάζουν τρικλοποδιές σε πρόσφυγες που κουβαλάνε μωρά παιδιά, προκειμένου να τους φωτογραφίσουνε”.\nΑυτά τα τίμια και ανθρώπινα ήθελα ν’ ακούσω… και τ’ άκουσα.


Ισραήλ: Παραλαβή των δύο πρώτων εκπαιδευτικών "Lavi" – Προέλαση\nΠροσγείωση ενός απο τα δύο Lavi με τα χρώματα της Ισραηλινής Πολεμικής Αεροπορίας. (Αlenia Αermacchi)\nΗ Alenia Aermacchiτην 9η Ιουλίου παρέδωσε τα δύο πρώτα, από τα συνολικά 30 εκπαιδευτικά αεριωθούμενα αεροσκάφη, στην Ισραηλινή Πολεμική Αεροπορία.\nΤο M-346 -μετονομασμένο από το Ισραήλ ως «Lavi»- θα αντικαταστήσει το TA-4 Douglas και θα εξαλείψει την ανάγκη γεφύρωσης των ισραηλινών πιλότων με στα μαχητικά F-16 A/B.\nΤο 2012, το Ισραήλ επέλεξε το M-346 ως μέρος μίας διακρατικής συμφωνίας με την Ιταλία, η οποία περιελάμβανε την πώληση των αεροσκάφων έγκαιρης προειδοποίησης Gulfstream G550 της Ισραηλινής Αεροδιαστημικής Βιομηχανίας (IAI) στην Ιταλική Πολεμική Αεροπορία.\nΣύμφωνα με το Flighglobal.com, η ιταλική βιομηχανία γνωστοποίησε με δελτίο τύπου που εξέδωσε, πως «προκειται για ένα σημαντικό ορόσημο για την Alenia Aermacchi, η οποία σε λιγότερο από δύο χρόνια, υπέγραψε τη σύμβαση, ολοκλήρωσε την παραγωγή του πρώτου αεροσκάφους τον προηγούμενο Μάρτιο και παρέδωσε τα δύο πρώτα M-346».\nΕπίσης είναι ένα ορόσημο για την κοινοπραξία Tor των IAI/Elbit Systems η οποία θα ενσωματώσει στον στόλο των Lavi εξοπλισμό της Ισραηλινή Πολεμικής Αεροπορίας και θα αναλάβει τη συντήρηση τους.\nΗ Tor έχει αναλάβει σύμβαση, αξίας 640 εκατομμυρίων $, όμως η αξία του κύκλου ζωής της συμφωνίας ίσως να κοστίσει πάνω από 2 δισεκατομμύρια $.\nΤα M-346 διαθέτουν δύο αεροστρόβιλους κινητήρες F124 και έλεγχο πτήσης Fly-by-Wire.\nTo Ισραήλ είναι ο τρίτος χρήστης του M-346 μετά την Ιταλία και Σιγκαπούρη.\nΗ Πολωνία έχει επίσης επιλέξει το M-346, με την παράδοση του πρώτου αεροσκάφους να έχει προγραμματιστεί εντός του 2016.\nΗ Alenia Aermacchi, μία θυγατρική της Finmeccanica, εχει ακόμη έξι M-346 στη γραμμή τελικής συναρμολόγησης και πέντε σε λιγότερα προχωρημένα στάδια συναρμολόγησης. Το Ισραήλ αναμένεται να παραλάβει και τα 30 αεροσκάφη πριν το 2017.\nΤα δύο πρώτα Lavi του Ισραήλ. (Alenia Aermacchi)\nΓΕΕΘΑ: "Απολύτως ανακριβή τα δημοσιεύματα περί δήθεν μή αναχαίτισης τούρκικού σχηματισμού αεροσκαφών"


Ανακοινώνεται στις 3 Μαΐου. Μάθε τα τεχνικά του Samsung Galaxy S III από τώρα.\nΑνακοινώνεται στις 3 Μαΐου. Μάθε τα τεχνικά του Samsung Galaxy S III από τώρα\nby Άγγελος Σφακιανάκης 19 Apr 2012\nΠροφανώς και δεν είναι τυχαίο ότι η Samsung σκοπεύει να δείξει το αστέρι της στις 3 Μαΐου σε ξεχωριστό event. Αυτό που κατάφεραν οι Κορεάτες είναι πως ενώ παράγουν μαζικά κινητά για όλο τον πλανήτη, έφτιαξαν από το ίδιο think tank ένα superphone που θέλεις να κρατάς.\nΣτην αρχή απευθύνονταν μόνο σε σκληροπυρηνικούς. Κυρίως σε gadgetάκηδες, αλλά και σε ψαγμένους που θεωρούσαν το iPhone έναν εξευγενισμένο μαϊντανό για τον όχλο. Είτε με τον ένα, είτε με τον άλλο τρόπο, η ουσία είναι πως το brand Galaxy έχει κατακτήσει σε παγκόσμιο επίπεδο ένα τεράστιο μερίδιο αγοράς. Για αυτό και στην παρουσίαση του στις αρχές του επόμενου μήνα στο Λονδίνο, θα γίνει η φυσιολογική πρεμιέρα της super wow συσκευής Galaxy S III. Η ανατολική τεχνογνωσία στα καλύτερα της.\nΓια να ξέρεις, ο νέος Γαλαξίας θα είναι καταρχήν φτιαγμένος από πλαστικό. Κεραμικό, αλουμίνιο και άλλα τέτοια όμορφα καλά θα κάνεις να τα ξεχάσεις. Επίσης θα έχει πολλές καμπύλες (διαφορετικές από αυτές που είδες στο HTC One X) και το σίγουρο είναι πως δεν θα έχει καμία σχέση με το μοντέλο που αντικαθιστά. Όχι, οι φωτογραφίες που εμφανίστηκαν στο Gizmodo πρόσφατα δεν είναι πραγματικές. Η συσκευή θα είναι πολύ πιο όμορφη.\nΠάμε τώρα στο ψητό. Θα έχει πάνελ 4,8 ιντσών τεχνολογίας Super AMOLED plus με ανάλυση HD. Η κάμερα στο μπροστινό μέρος του θα ανιχνεύει τις κινήσεις των ματιών σου και ανάλογα θα εκτελεί διαφορετικές λειτουργίες. Αν για παράδειγμα απομακρύνεις το βλέμμα σου από αυτή θα σβήνει την οθόνη. Επίσης θα σε γλυτώσει από το σπαστικό χαρακτηριστικό της περιστροφής των πληροφοριών (πανάθεμα τον γυροσκοπικό αισθητήρα...), μόλις το κινητό γυρίζει έστω και λίγο, συνήθως κατά λάθος. Θα ξαπλώνεις, θα χαζεύεις στο Internet και εκείνο θα μένει κολλημένο στο site, όπως εσύ επέλεξες να το βλέπεις εξ' αρχής. Είτε αυτό είναι σε landscape είτε σε portrait mode.\nΣυνεχίζω... Η κάμερα στο πίσω μέρος του θα είναι στα 8MPixel, εννοείται πως θα καταγράφει βίντεο στα 1080p, αλλά τα οπτικά της θα είναι βελτιωμένα. Επίσης ο επεξεργαστής θα είναι ο τετραπύρηνος Exynos της Samsung χρονισμένος στα 1,4GHz, ενώ η εσωτερική μνήμη θα είναι στα 32GB με δυνατότητα επέκτασης.\nΔεν ξέρω αν εντυπωσιάστηκες, ουσιαστικά μιλάμε για μια βελτιωμένη εκδοχή του Nexus. Το θέμα είναι ότι οι άνθρωποι της εταιρίας θα σε κάνουν να πάθεις ζημιά με το interface. Για να καταλάβεις, είναι πολύ ανώτερο από οτιδήποτε άλλο έχεις δει σε Samsung μέχρι τώρα. Και αυτή είναι η μαγκιά. Ότι δηλαδή η εταιρία παραδέχτηκε το αδύνατο σημείο της και φρόντισε να το διορθώσει. Τον σχεδιασμό "μέσα και έξω".\nΚάτι μου λέει ότι το Galaxy S III θα σου αρέσει. Το σίγουρο είναι ότι θα είμαστε εκεί στις 3 Μαΐου για να διαπιστώσεις και εσύ ο ίδιος ότι αυτά που γράφτηκαν παραπάνω είναι αληθινά.\nAndroid,Galaxy S III,Ice Cream Sandwich,Mobiles,quad-core,Samsung


Τέλος εποχής για την Άννα Λυκούδη | SPORTIN\nΣάββατο, Αύγουστος 15, 2020 - 10:00μμ\nΕγινε γνωστή η διακοπή της συνεργασίας της ΝΕΠ με την προπονήτρια κολύμβησης, Αννα Λυκούδη, έπειτα από προσωπική της απόφαση.\nΗ ΝΕΠ ευχαριστεί την έμπειρη προπονήτρια για την εξαιρετική συνεργασία που είχαν.\nΗ Αννα Λυκούδη έκανε την εξής δήλωση:\n«Πέρασαν λοιπόν τρεις δεκαετίες, τόσο διαφορετικές μεταξύ τους με έναν όμως κοινό παρονομαστή. Τα αθώα και φωτεινά ματια των παιδιών που κοιτάζοντας τα έλεγα λίγο ακόμα και λίγο ακόμα... Κρατάω μέσα μου όλες τις υπέροχες στιγμές που έζησα μαζί με τα παιδάκια μου, ευχαριστώ πολύ τη ΝΕΠ για την άψογη συνεργασία και εύχομαι σε όλους υγεία και καλή συνέχεια!!! Να είστε όλοι καλά. Πήρα την απόφαση να σταματήσω για προσωπικούς λόγους. Επειτα από 30 συνεχόμενα χρόνια στις πισίνες, έκρινα πως ήρθε η ώρα να ξεκουραστώ. Η συνεργασία μου με τη ΝΕΠ ήταν άψογη. Μάλιστα, οι άνθρωποι του Συλλόγου δεν ήθελαν να διακόψουμε και προσπάθησαν να με μεταπείσουν, όμως ήθελα να ξεκουραστώ. Ευχαριστώ πολύ τη διοίκηση της ΝΕΠ για την συνεργασία, και ποιος ξέρει; Μπορεί κάποια στιγμή στο μέλλον να ξανασυναντηθούμε. Αφήνω πίσω μου μια ομάδα με ταλέντο, καθώς δουλέψαμε σκληρά με όλα τα παιδιά και είμαι πολύ ευχαριστημένοι μαζί τους. Επίσης, είχαμε μια πολύ καλή συνεργασία και με τη Λίνα Μαστροπάσκουα και με τον Σταύρο Νταλαχάνη και με την Ντεϊάνα Γεωργάκα και με την Ολγα Κανελλοπούλου και με όλο το τεχνικό επιτελείο της ΝΕΠ. Τέλος, ευχαριστώ προσωπικά τον Γιώργο Ανδρουτσέλη και εύχομαι καλή επιτυχία στον διάδοχό μου».\nΗ Αννα Λυκούδη ολοκληρώνει την συνεργασία της με τη ΝΕΠ και το αποχαιρετιστήριο τραπέζι της Προαγωνιστικής ομάδας κολύμβησης ενόψει καλοκαιριού, είχε ιδιαίτερο χαρακτήρα. Το τραπέζι έγινε στο κέντρο «Μύλος» κοντά στο κολυμβητήριο «Α. Πεπανός». Το μέλος του Δ.Σ. της ΝΕΠ, Αθανάσιος Αναστασίου συνεχάρη, εκ μέρους του Συλλόγου, όλα τα παιδιά για τις προσπάθειές τους κατά την χρόνια που πέρασε, ενώ ευχαρίστησε και την προπονήτρια Αννα Λυκούδη για την άριστη συνεργασία που είχαν, καθώς και για την εξαιρετική δουλειά που έκανε. Αννα Λυκούδη σε ευχαριστούμε!\nΗ Αννα Λυκούδη, που όλα αυτά τα χρόνια ξεχώρισε με το ήθος της, υπήρξε σπουδαία αθλήτρια με την ομάδα πόλο του Θριάμβου, ενώ ως προπονήτρια κολύμβησης εργάστηε στον Θρίαμβο, στον ΝΟΠ και φυσικά στην ΝΕΠ.\nΦεβ 17 2021 - 2:57μμ\nΦεβ 22 2021 - 9:51μμ


Το άβατον του Αγίου Ορους (γ’ μέρος) – orthodoxon aritirion's Blog\nΤο άβατον του Αγίου Ορους (γ’ μέρος)\nDate: 19/02/2018Author: aritirion\nΤο Άγιον Όρος ειδικότερα, υπήρξε αμιγής, ενιαία περιοχή αναχωρητισμού, γι’ αυτό και πολύ νωρίς το άβατον στην αθωνική χερσόνησο περιφρουρήθηκε με αυτοκρατορικά διατάγματα. Στο πρώτο Tυπικό του Αγίου Αθανασίου του Αθωνίτη (969) σαφώς απαγορευόταν η είσοδος γυναικών. Χαρακτηριστικά αναφέρει: «Ου σχοίης ζώον των εκ του θήλεος γένους εις χρείαν υπουργικήν ο τω θήλει παντάπασιν αποταξάμενος». Με το Τυπικό του Ιωάννου Τσιμισκή απαγορευόταν η είσοδος ευνούχων και αγενείων παίδων, όπως κατόπιν και με το Τυπικό του Κωνσταντίνου Θ’ Μονομάχου. Στο Τυπικό του Μανουήλ Παλαιολόγου (1394) ορίζεται: «θηλυκά ζώα μηδείς εισαγαγέτω εντός του Όρους μηδέ λαϊκοίς αφιέναι όλως νέμεσθαι θηλυκά ή αρσενικά, όρος και νόμος αμφοτέρων έστω έως της βίγλας, περαιτέρω μη προβήναι, ει δε τούτων καταφρονήσει έστω και αυτός υπό τα επιτίμια των αγενείων».\nΠαραβιάσεις έχουν σημειωθεί στα νεώτερα χρόνια με διάφορες Ρωσίδες που έφθαναν νύχτα με ρωσικά πλοία στην αποβάθρα της Μονής Αγίου Παντελεήμονα και από εκεί περνούσαν στο μοναστήρι. «Μάλιστα, σημειώνει ο Παπαδάτος, η παράδοσις αναφέρει ότι η επισυμβάσα κατά μήνα Αύγουστον του έτους 1878 πυρκαϊά εν τη Ι. Μονή ταύτη, ης αποτέλεσμα υπήρξεν η αποτέφρωσις μιας πτέρυγος αυτής, οφείλεται εις την εκεί παραμονήν ρωσσίδος πριγκηπίσσης» (όπ. παρ. σελ. 34). Ο ίδιος αναφέρει και άλλες περιπτώσεις παραβιάσεων με τη συνεργία Ρώσων μοναχών, όπως ενός Θεοδοσίου κελιώτη, περίπτωση για την οποία ο Πατριάρχης Κωνσταντινουπόλεως Ιωακείμ που την πληροφορήθηκε έστειλε (1905) αυστηρότατη επιστολή (Πετρακάκος, όπ. παρ., σ.σ. 144-145). Το 1882 έφθασε στο Όρος η μεγάλη δούκισσα Αλεξάνδρα Πετρόβνα για τη θεμελίωση του κύριου ναού της Σκήτης του Προφήτη Ηλιού, όμως όταν της πρόβαλαν το άβατο, το σεβάστηκε σύμφωνα με τον Γεράσιμο Σμυρνάκη (σελ. 234) και αναχώρησε.\nΣτις 19 Μαΐου 1942 παραβίασε το άβατο η σύζυγος του λαϊκού γραμματέα της μονής Σίμωνος Πέτρας και στις 22 του ίδου μήνα και χρόνου η αρραβωνιαστικιά υπαλλήλου μαγαζιού της Δάφνης κ.ά. γυναίκες, όλες στο επίνειο των Καρυών. Η Ιερά Κοινότητα όμως δεν επέτρεψε να γίνει καθεστώς και προέβη σε άμεση απέλασή τους (βλ. Δημ. Γ. Τσάμη: Άγιον Όρος. Προσέγγιση στην πρόσφατη ιστορία του, Θεσσαλονίκη 1986, σελ. 82). Το θέρος του 1944, μπήκαν από την Ιερισσό γυναικόπαιδα στο Άγιον Όρος (Μονή Εσφιγμένου) ζητώντας προστασία. Στους εκπροσώπους που έστειλε η Ιερά Κοινότητα, για να δουν τι συμβαίνει, «οι οικογένειες δήλωσαν ότι κατέφυγαν στο Άγιον Όρος, γιατί κινδύνευε η ζωή τους και ότι θα αποχωρήσουν με την πρώτη ευκαιρία. Η.Ι.Μ. Εσφιγμένου προθυμοποιήθηκε να τους συμπαρασταθεί και προσφέρθηκε να τους μεταφέρει στην Ιερισσό με βενζινόπλοιο» (Τσάμης, όπ. παρ.).\nΠροηγούμενο Previous post: ΤΙ ΕΙΝΑΙ Η ΓΙΟΓΚΑ; ΑΚΙΝΔΥΝΗ ΜΕΘΟΔΟΣ ΓΙΑ ΥΓΕΙΑ ΚΑΙ ΟΜΟΡΦΙΑ Ή ΕΠΙΚΙΝΔΥΝΗ ΤΕΧΝΙΚΗ ΘΡΗΣΚΕΥΤΙΚΗΣ ΛΑΤΡΕΙΑΣ; ( β μέρος)\nΕπόμενη Next post: Άγιος Ιννοκέντιος Βενιαμίνωφ


HOTEL BEATRIZ PLAYA & SPA ΠΟΥΈΡΤΟ ΝΤΕΛ ΚΆΡΜΕΝ - Πουέρτο Ντελ Κάρμεν, Ισπανία\nC/ Mato S/N, Πουέρτο Ντελ Κάρμεν, Ισπανία\nΤο Beatriz Playa & Spa είναι 4-όροφο ξενοδοχείο σε παραλία του Πουέρτο Ντελ Κάρμεν σε κοντινή απόσταση από Timanfaya National Park, Quemada Beach και Santa Barbara Castle που προσφέρει όμορφα δωμάτια με πανοραμική θέα στον ωκεανό. Λειτουργεί στο Πουέρτο Ντελ Κάρμεν από το 1995, αυτό το ξενοδοχείο έχει σύγχρονο στιλ και σύγχρονες ανέσεις.\nΤο ξενοδοχείο χάρη στην κεντρική τοποθεσία του προσφέρει εύκολη πρόσβαση σε κάστρο και μουσεία. Χάρη σε στάση του λεωφορείου που είναι κοντά, το σύγχρονο ξενοδοχείο συνδέεται καλά με άλλα μέρη του Πουέρτο Ντελ Κάρμεν.\nΤο ξενοδοχείο περιβάλλεται από καζίνο, ζωολογικό κήπο και εστιατόρια.\nΑυτό το ξενοδοχείο έχει 404 δωμάτια όπως και standard junior suite, spa double room και comfort double room εξοπλισμένα με τηλεόραση, πρέσα παντελονιών, κλιματισμό, στερεοφωνικό σύστημα και θυρίδα ασφαλείας. Τα δωμάτια προσφέρουν ανατολίτικη εσωτερική διακόσμηση και μασίφ ξύλινο δάπεδο.\nΤο εστιατόριο για μη καπνιστές παρέχει ειδικά φαγητά. Οι επισκέπτες μπορούν να χαλαρώσουν στο Davao μπαρ μ' ένα ποτό.\nΤο αεροδρόμιο Lanzarote βρίσκεται 5 λεπτά οδικώς από το Beatriz Playa & Spa Ξενοδοχείο.\nΠροσφέροντας σολάριουμ, τζακούζι και health club καθώς και μασάζ πλάτης, περιποίηση προσώπου και μασάζ σε όλο το σώμα, το ξενοδοχείο εξασφαλίζει ευχάριστες μέρες. Οι δραστήριοι τουρίστες θα απολαύσουν τοξοβολία, μίνι γκολφ και κατάδυση που προσφέρει το ξενοδοχείο.\nHotel Beatriz Playa & Spa, Ισπανία


Οι υπηρεσίες Netflix, YouTube, Prime Video συμφωνούν να μειώσουν την ποιότητα του streaming video στην Ευρώπη, λόγω του κοροναϊού - Articles - TheLab.gr\nΜεγάλο ποσοστό ανθρώπων στον πλανήτη πλέον εργάζονται από το σπίτι λόγω των έκτακτων μέτρων για την πανδημία του κοροναϊού. Οι ίδιοι άνθρωποι επιλέγουν για την ψυχαγωγία τους τις πλατφόρμες ψηφιακής ροής ήχου και εικόνας. Αυτή η κατάσταση έχει οδηγήσει τις λεωφόρους του διαδικτύου σε συμφόρηση και αρκετοί πάροχοι τέτοιων υπηρεσιών αναζητούν τρόπους να μειώσουν αυτή την συμφόρηση. Οι πάροχοι ψηφιακού ήχου και εικόνας Amazon Prime Video, Netflix και YouTube ανακοίνωσαν πρόσφατα ότι σκοπεύουν να μειώσουν τους ρυθμούς μετάδοσης δεδομένων στην Ευρώπη.\nΟ Επίτροπος Εσωτερικής Αγοράς της Ε.Ε., Thierry Breton, ανήρτησε στο twitter δήλωση που ανέφερε ότι, για να εξασφαλίσουμε πρόσβαση στο Internet για όλους, καλό είναι να χρησιμοποιούμε τυπική ανάλυση αντί για HD ανάλυση. Το Netflix πρώτο ανταποκρίθηκε σε αυτό το κάλεσμα και υποσχέθηκε να μειώσει τους ρυθμούς μετάδοσης δεδομένων στην Ευρώπη κατά 25%. Το σχέδιο αυτό είναι προσωρινό και θα ισχύσει για 30 μέρες.\nΟι Ευρωπαίοι χρήστες του YouTube μπορούν επίσης να αναμένουν μείωση της ποιότητας της υπηρεσίας. Η ανάλυση SD θα είναι πλέον η προεπιλεγμένη στην Ευρώπη. Οι εκπρόσωποι του YouTube δεν διευκρίνισαν εάν θα μπορούν οι χρήστες χειροκίνητα να επιλέξουν ανάλυση HD. H συγκεκριμένη πλατφόρμα ανακοίνωσε ότι, προς το παρόν, έχουν παρατηρήσει λίγες κορυφώσεις στη χρήση της υπηρεσίας, αλλά θέλουν να λάβουν τα μέτρα τους από τώρα. Αυτό το σχέδιο επίσης έχει ορίζοντα ενός μήνα.\nΗ τελευταία υπηρεσία που ανακοίνωσε αντίστοιχη μείωση στην ποιότητα είναι το Amazon Prime Video. Εκπρόσωπος της υπηρεσίας δήλωσε ότι συνεργάζονται με τις τοπικές αρχές, ώστε να μετριαστεί το πρόβλημα της διαδικτυακής συμφόρησης, συμπεριλαμβανόμενης και της Ευρώπης όπου ήδη έχουν ξεκινήσει τη μείωση του ρυθμού μετάδοσης δεδομένων.\nΑρκετές ευρωπαϊκές χώρες έχουν αναφέρει αύξηση της κίνησης στο διαδίκτυο από το ξέσπασμα της πανδημίας του κοροναϊού. Για παράδειγμα, ο Διευθύνων Σύμβουλος της Telecom Italia ανέφερε αύξηση στη διαδικτυακή κίνηση κατά 70%, με μεγάλη συνεισφορά σε αυτή την αύξηση online παιχνιδιών όπως το Fortnite.\nΚαι άλλες υπηρεσίες μπορεί να ακολουθήσουν την πολιτική της μείωσης του ρυθμού δεδομένων. Στις 24 Μαρτίου θα ξεκινούσε τη λειτουργία του σε αρκετές ευρωπαϊκές χώρες το Disney+. Ο Επίτροπος Breton ζήτησε από τη Disney να καθυστερήσει την έναρξη της υπηρεσίας στο ευρωπαϊκό έδαφος. Είναι ασαφές αν όλες αυτές οι υπηρεσίες σκοπεύουν να προβούν και σε αντίστοιχες μειώσεις της ποιότητας εικόνας και στη Βόρεια Αμερική.\nΘα μειώσουν και την τιμή σε Standard payment αντί για High payment?\nΚαλα θα ηταν αλλα για καλο αστειο μου ακουγεται προς το παρον\nειχε που ειχε χαλια ποιοτητα, τωρα μου φαινεται θα αγοραζω DVD\nκι οπου να ναι θα ανεβουν και οι τιμες στις μνημες λογω κορωνοιου... ...ως συνηθως δηλδη...\nΣταματάμε την συνδρομή πολύ απλό ζήτω η πειρατεία μετά.


Air Koryo: Η μοναδική αεροπορική εταιρεία της Βόρειας Κορέας - CNN.gr\nAir Koryo: Η μοναδική αεροπορική εταιρεία της Βόρειας Κορέας\n08:30 Παρασκευή, 14 Ιουλίου 2017\nΗ αεροπορική βιομηχανία της Βόρειας Κορέας εξάπτει, χρόνια τώρα, τη φαντασία.\nΤα σκήπτρα κρατά η Air Koryo, η κρατική αεροπορική εταιρεία, η οποία εκτός από το εσωτερικό πετά σε μόλις δύο διεθνείς προορισμούς: την Κίνα και την Ρωσία.\nΤα 'τουρ γνωριμίας' με την Air Koryo που οργανώνει η Πιονγιάνγκ είναι περιζήτα και οι ειδικές αυτές πτήσεις τσάρτερ γεμίζουν γρήγορα. Η ευκαιρία να πετάξουν με τα σπάνια αεροσκάφη της σοβιετικής εποχής -μερικά χρονολογούνται από τη δεκαετία του 1960- είναι δελεαστική για τους λάτρεις των αεροσκαφών.\nΑνάμεσα σε αυτούς βρέθηκε και ο φωτογράφος Άρθουρ Μέμπιους (Arthur Mebius), ο οποίος αφού έζησε την εμπειρία, αποφάσισε να κάνει ένα φωτογραφικό λεύκωμα για την Air Koryo. Το βιβλίο έχει τίτλο "Dear Sky -- The Planes and People of North Korea's Airline."\nΗ Air Koryo διαθέτει συνολικά 15 αεροπλάνα, τέσσερα εκ των οποίων (δύο Tupolev και δύο Antonov) είναι σχετικά καινούρια -από τη δεκαετία του ‘90 και έπειτα- και είναι αυτά που χρησιμοποιούνται στις διεθνείς πτήσεις. Είναι αντίστοιχα των δυτικών εταιρειών.\nΠαρά το γεγονός ότι στην κλίμακα αξιολόγησης Skytrax δίνεται στην εταιρεία μόνο ένα αστέρι, η εξυπηρέτηση στο αεροπλάνο είναι άψογη και το προσωπικό ευγενικό. Στις πτήσεις προσφέρεται γεύμα, ποτά, ενώ υπάρχουν και κάποιες εκκεντρικές ...προσθήκες: βίντεο από συναυλίες βορειοκορεατικών συγκροτημάτων μονταρισμένων έτσι ώστε στο φόντο να εξελίσσονται στρατιωτικά γυμνάσια.\nΌπως λέει ο Mobius, ο κόσμος έχει περιέργεια και θέλει να δει πώς μπορεί να είναι μια αεροπορική εταιρεία σε μια τόσο ασυνήθιστη χώρα.\nΣτο αεροπλάνο επιτρέπεται στους τουρίστες να βγάζουν φωτογραφίες και έτσι ο Mobius δεν χρειάστηκε ειδική άδεια γι’αυτό, ωστόσο ήταν προσεκτικός με τους πιλότους και τις αεροσυνοδούς.\nΌπως επισημαίνει ο Mobius, το βιβλίο είναι διαφορετικής αισθητικής από ό,τι έχουν συνηθίσει οι Νοτιοκορεάτες, ωστόσο δεν είχε αρνητική αντίδραση από τη χώρα.\n«Η εμπειρία μου είναι ότι οι Νοτιοκορεάτες θέλουν να έρθεις και να δεις αυτό που θέλουν να δεις, να περάσεις καλά να ξοδέψεις χρήματα και να φύγεις έχοντας μια θετική εντύπωση για τη χώρα» λέει ο Mobius και προσθέτει:\nΕίναι πολύ ευαίσθητοι για το πώς τους βλέπει ο κόσμος. Οι επισκέπτες ενημερώνονται πριν από το ταξίδι για όσα επιτρέπονται και όσα δεν επιτρέπονται , όπως να μην βγάζουν φωτογραφίες ντόπιων χωρίς να έχουν ρωτήσει πρώτα, να μην βγάζουν τους στρατιώτες και να μην κοροϊδεύουν τους ηγέτες.\nΟι ντόπιοι που γνώρισα είναι πολύ ευγενικοί και περίεργοι και καθώς δεν υπάρχουν επιλογές εναλλακτικής διασκέδασης, όλοι παίζουν μουσική και τραγουδούν. Είναι μοναδικός προορισμός, ελπίζω να ξαναπάω.\nΜε πληροφορίες από:' Dear Sky': New book puts lens on Air Koryo, North Korea's only commercial airline\nΤραμπ: Είμαστε σε επικοινωνία με τον Κιμ\nΠώς ανακοίνωσε η παρουσιάστρια της βορειοκρεατικής τηλεόρασης τη συνάντηση Τραμπ-Κιμ


Καλά Χριστούγεννα! | Σημειωματάριο\n← Χριστούγεννα πάντα τσακωνόμαστε\nΟι Χριστίνες του Μάρκου Βαμβακάρη και του Τσιτσάνη (updated) →\n26 thoughts on “Καλά Χριστούγεννα!”\nmoody 24/12/2010 στο 2:52 μμ Reply\nΟι περισσότεροι φαντάζομαι πως έχουμε την ίδια ανάγκη με σένα, αλλά δυστυχώς αρκετοί δεν έιμαστε εξίσου «τυχεροί» για διαφορετικούς λόγους και είναι αρκετά δύσκολο να ξενοιάσουμε.\nfvasileiou 24/12/2010 στο 2:59 μμ Reply\nΝομίζω ότι πραγματικά ξέγνοιαστοι είναι κάτι κωλοπαιδαράδες που αποστρέφομαι. Οι υπόλοιποι προσπαθούμε. Άλλοι έχουμε περισσότερες πιθανότητες να χαλαρώσουμε, άλλοι λιγότερες, αλλά το καζάνι είναι το ίδιο για όλους μας.\nΝα περάσεις καλά, φίλε μου\nΔύτης των νιπτήρων 24/12/2010 στο 2:53 μμ Reply\nΦώτη, καλά χριστούγεννα και ό,τι ποθείς το 2011! (Κάπως θα τα βγάλουμε πέρα, τι στο καλό)\nfvasileiou 24/12/2010 στο 3:00 μμ Reply\nΝαι, κάπως θα τα βγάλουμε πέρα, δεν ανησυχώ για μας.\nkitsosmitsos 24/12/2010 στο 2:59 μμ Reply\nΥπάρχει η ανάγκη σε όλους μας. Ας φροντίσουμε να την ικανοποιήσουμε όχι μόνο για εμάς αλλά και τους γύρω μας.\nfvasileiou 24/12/2010 στο 3:01 μμ Reply\nΝαι. Επιτέλους, ας αφήσουμε τα θολά σύμβολα και ας ασχοληθούμε πρακτικά με όσους υποφέρουν ακριβώς δίπλα μας.\nastrofegia 24/12/2010 στο 4:40 μμ Reply\nThink positive and smile, at least this day!\n(δεν έχω ιδέα γιατί το έγραψα αγγλικά 😆 )\nΚαλά Χριστούγεννα Φώτη…!\nfvasileiou 24/12/2010 στο 6:17 μμ Reply\nFri 24/12/2010 στο 5:38 μμ Reply\nΚαλά Χριστούγεννα Φώτη και μια καλύτερη χρονιά για όλους μς!\nfvasileiou 24/12/2010 στο 6:18 μμ Reply\nΚαλά να περάσεις και χρόνια πολλά!\ne-diva 24/12/2010 στο 5:41 μμ Reply\nΚαλά Χριστούγεννα Φώτη\nΣ’ ευχαριστώ, Ειρήνη.\nnyfitoutsaki 24/12/2010 στο 5:48 μμ Reply\nΕχθές στο σινέμα, άκουσα ένα μπαμπά να λέει στα δύο του παιδιά ότι αυτό το σινεμά ήταν το δώρο του για τα Χριστούγεννα γιατί δεν μπορεί να τους προσφέρει τίποτα άλλο. Αυτό με κλόνισε. Ζώντας κανείς στο εξωτερικό έχει μια λίγο συγκεχυμένη εικόνα της κατάστασης, νομίζει ότι είναι και λίγο υπερβολές όλα αυτά. Αλλά μάλλον είναι χειρότερα τα πράγματα.\nfvasileiou 24/12/2010 στο 6:20 μμ Reply\nΠολύ φοβάμαι ότι τα πράγματα θα είναι χειρότερα του χρόνου, ακόμα κι αν οι διάφοροι δείκτες -πράγμα απίθανο- δεν επιδεινωθούν.\nnyfitoutsaki 24/12/2010 στο 10:09 μμ Reply\nΧρόνια πολλά, ευτυχισμένα και πάντα με χαμόγελο.\n#FN$# 24/12/2010 στο 7:26 μμ Reply\nΚαλές γιορτές λοιπόν! Και καλά κουράγια… 🙂\nfvasileiou 24/12/2010 στο 11:22 μμ Reply\nΣ’ ευχαριστώ, Φάνη. Να περάσεις κι εσύ όμορφα αυτές τις μέρες. Χρόνια πολλά!\n#FN$# 25/12/2010 στο 3:14 πμ Reply\nhfaistiwnas 25/12/2010 στο 12:19 πμ Reply\nΚαλά Χριστούγεννα Φωτάκη, να σκεφτόμαστε και αν μπορούμε να κάνουμε κάτι για αυτούς που δεν έχουν την δυνατότητα να είναι τόσο καλά όσο εμείς..\nfvasileiou 25/12/2010 στο 11:38 μμ Reply\nΧρόνια πολλά, φίλε μου! Να περάσεις όμορφα αυτές τις μέρες και, όσο μπορείς, να φωτογραφίζεις και να μας δείχνεις… 🙂\nvad 25/12/2010 στο 7:06 πμ Reply\nΜε την ευχή να αποκλειστείς εκει ,αφού σ’αρεσει τόσο πολύ το χιόνι,και να μην μπορεις να ταξιδεψεις για Λευκωσία:)\nΧρόνια Πολλά,Καλές Γιορτές…\nfvasileiou 25/12/2010 στο 11:36 μμ Reply\nΕπιτέλους και μια πρακτική, άμεσα εκπληρώσιμη ευχή!!! 🙂 🙂 🙂\nΧρόνια πολλά Vad, και ό,τι ποθείς κι ονειρεύεσαι σύντομα να σου δοθεί!\nCitronella 25/12/2010 στο 8:28 μμ Reply\nΧρόνια Πολλά Φώτη, Καλά Χριστούγεννα και ..συμφωνώ απόλυτα: ας είμαστε εκεί, όσο γίνεται.\nfvasileiou 25/12/2010 στο 11:35 μμ Reply\nΧρόνια πολλά, δημιουργικά, χαρούμενα, ανάλαφρα και πολύχρωμα, Citronella!\nΚαι, ναι, όσο μπορούμε και όσο γίνεται…\nharryplusk 27/12/2010 στο 8:41 μμ Reply\nΥπέροχο (χριστουγεννιάτικο) κείμενο.\nΚι εγώ περίμενα με ανυπομονησία αυτά τα Χριστούγεννα, για τους λόγους που ανέφερες παραπάνω. Αν και δεν κουράστηκα ιδιαίτερα. Μάλλον ήθελα να κλειστώ στο σπίτι.\nΘερμές ευχές, Φώτη.\nΠολλές φορές η κούραση δεν προέρχεται από την δουλειά, αλλά είναι μια συναισθηματική κούραση, ένα μπούχτισμα, που σε κάνει να θες ακριβώς αυτό: Να κλειστείς στο σπίτι σου.


4 στα 5 smartphones “τρέχουν” με Android – Περισκόπηση\n4 στα 5 smartphones “τρέχουν” με Android\nΤο λογισμικό Android της Google φαίνεται ότι κυριαρχεί στην παγκόσμια αγορά, σύμφωνα με στοιχεία που έδωσε στη δημοσιότητα η International Data Corporation (IDC). Ειδικότερα, τέσσερις στις πέντε «έξυπνες» συσκευές κινητής τηλεφωνίας που πουλήθηκαν το τρίτο τρίμηνο του 2013 «τρέχουν» με Android.\nΣυγκεκριμένα, από τα 261,1 εκατ. «έξυπνα» κινητά που διανεμήθηκαν στην αγορά το διάστημα Αυγούστου – Οκωβρίου, το 81% (δηλαδή περισσότερα από 211 εκατ. συσκευές) χρησιμοποιεί λογισμικό Android.\nΠίσω από το Android, συναντάμε το iOS της Apple, το οποίο κατέχει 12,9% της αγοράς ενώ ακολουθεί το λογισμικό Windows Phone με 3,6% και το Blackberry με 1,7%.\n← Σίλβιο: το τέλος του συνασπισμού και το άνοιγμα σε αυτούς που τον εγκατέλειψαν → Η λέξη της εβδομάδας (εβδομάδα 46, 2013)


Αφοπλιστική η Άννα Μαρία-«Το σπίτι του Big Brother ήταν... | Reporter Cyprus | Celebrity\nΑφοπλιστική η Άννα Μαρία-«Το σπίτι του Big Brother ήταν κόλαση για εμένα»\nΛίγο καιρό μετά τη μεγάλη της νίκη στο Big Brother, η Άννα Μαρία Ψυχαράκη παραχώρησε συνέντευξη στο περιοδικό 7 Μέρες TV και μεταξύ άλλων είπε πως μερικές φορές, το σπίτι του Μεγάλου Αδερφού μετατρεπόταν σε μία κόλαση για εκείνη.\nΗ Άννα Μαρία, που όπως φημολογείται θα βρεθεί στο πλευρό του Γιώργου Αυτιά στον ΣΚΑΪ, έκανε τον δικό της απολογισμό και μίλησε για τις ξεχωριστές περιπτώσεις που την έφεραν στα όριά της μέσα στο παιχνίδι.\nΑυτά είπε η Άννα Μαρία Ψυχαράκη για το Big Brother\nΉταν ένα μαρτύριο. Δεν υπήρξε μόνο μια δύσκολη στιγμή μέσα στο παιχνίδι, ήταν πάρα πολλές. Η προδοσία της Ραμόνας ή όταν έσπασα την πόρτα, όταν με έβγαλαν ψεύτρα και κλέφτρα. Δεν άντεχα όλες τις κατηγορίες τους και όλα αυτά είχαν συσσωρευτεί μέσα μου. Το έχω πραγματικά χαρακτηρίσει ως κόλαση όλο αυτό. Οι έντονες στιγές που μου έχουν μείνει ήταν οι κακές στιγμές.\nΑυτές ήταν που με είχαν καθηλώσει, μου είχαν ρίξει την ψυχολογία, μου είχαν σακατέψει την προσωπικότητα μου. Με προσέβαλαν πάρα πολλές φορές, ενώ εγώ τους δικαιολογούσα και τους υπερασπιζόμουν. Τους φρόντιζα και δεν το μετανιώνω. Χαίρομαι που κέρδισα την αγάπη του κόσμου, αλλά με πιάνει και μια χαρμολύπη γιατί ακόμα και τώρα δέχομαι κατηγορίες από τα παιδιά και αναρωτιέμαι πότε θα σταματήσει όλο αυτό.\nΤο συμβάν με την πόρτα. Δεν έχω κάνει ξανά κάνει φθορά ξένης ιδιοκτησίας ποτέ στη ζωή μου. Δεν έχω δεχθεί ποτέ ποινή, ούτε καν στο σχολείο. Εκείνη τη στιγμή δεν άντεξα και έσπασα την πόρτα. Δεν ήταν σωστό αυτό που έκανα αλλά θεωρώ ότι ο κόσμος με κατάλαβε και με κατανόησε. Δεν άντεξα, ήταν συσσωρευμένες οι κατηγορίες προς το πρόσωπο μου. Αποφάσισα όμως να συνεχίσω στο παιχνίδι γιατί με είχε στηρίξει ο κόσμος.\nΤι θα κάνει η Άννα Μαρία Ψυχαράκη με το χρηματικό έπαθλο του Big Brother\nH δικηγόρος εξέφρασε τη μεγάλη αγάπη που έχει προς τον κόσμο που την ψήφισε και την στήριξε μέσα στο παιχνίδι, ενώ ξεκαθάρισε πως θέλει να προσφέρει σε όσο περισσότερο κόσμο μπορεί.\nΓια τον λόγο αυτό, θα βοηθήσει την οικογένειά της, τους φίλους της και όποιον άλλον έχει ανάγκη για χρήματα. Παράλληλα αναφέρθηκε και σε όλα όσα έζησε μέσα στο σπίτι.\n«Δεν έχω πάρει ακόμη τα χρήματα. Βεβαίως και έχω σκεφτεί πώς θα αξιοποιήσω το έπαθλο. Μα το έχω πει άλλωστε! Θα βοηθήσω την οικογένεια μου, θα βοηθήσω τους φίλους που ξέρω, τους γνωστούς που ξέρω και ένα σωρό αγνώστους που δεν ξέρω! Θα το κάνω, θα βοηθήσω!\nΗ Ψυχαράκη είναι η Ψυχαράκη! Δεν είναι λόγια, είναι πράξεις. Θέλω να με ξανακαλέσετε, ήμουν πολύ κουρασμένη σήμερα. Θέλω να θυμάστε ότι αλήθεια σας αγαπώ! Ευχαριστώ που με αγαπάτε! Συγγνώμη που δεν έχω καταφέρει να απαντήσω στα χιλιάδες σας μηνύματα. Ελπίζω να βρω τον χρόνο να το κάνω», είπε χαρακτηριστικά η Άννα Μαρία Ψυχαράκη.\nO Wentworth Miller διαγνώστηκε στα 49 του με αυτισμό - Το μήνυμα του\n28 ΙΟΥΛ 2021, 14:29\nΟ ηθοποιός του «Prison Break» ανήκει μέσα στις ελάχιστες περιπτώσεις ενήλικων ανθρώπων, που έχουν διαγνωστεί με αυτισμό σε αυτή την ηλικία.\nΑυτή κι αν είναι επανασύνδεση! Ο Ιάσονος έπεσε ξανά στην αγκαλιά του Γιόρτσιου!\n28 ΙΟΥΛ 2021, 12:53\n«Μαζί ξανά και τέρμα η μοναξιά αφήνομαι στα χέρια σου και πάλι... Μαζί ξανά να πέφτουμε στην φωτιά, να πέφτουμε και οι δυο και όπου μας βγάλει...»\nΌσα αποκαλύπτει ο Μαραντίνης για τη σχέση του με την Σίσσυ μετά το διαζύγιο\n28 ΙΟΥΛ 2021, 12:23\nΟ Θοδωρής Μαραντίνης μίλησε στον «Real Fm» και στον Δημήτρη Μάρκο και ανάμεσα σε άλλα, αναφέρθηκε και στα παιδιά του και τον χρόνο που περνούν μαζί, αλλά και πως είναι σήμερα η σχέση του με την πρώην σύζυγό του Σίσσυ Χρηστίδου.\nΠροανήγγειλε περαιτέρω ενίσχυση ο Πουρσαϊτίδης-Σε ανοικτή γραμμή με Πετρίδη\n29 ΙΟΥΛ 2021, 22:11\nΌσα ανέφερε ο τεχνικός των γαλαζοκιτρίνων


Συνέντευξη Σπ. Λυκούδη στον Αθήνα 9.84 για τον εκλογικό νόμο και την Κεντροαριστερά - Σπύρος Λυκούδης\nΣυνέντευξη Σπ. Λυκούδη στον Αθήνα 9.84 για τον εκλογικό νόμο και την Κεντροαριστερά\nΠιστεύω ότι δεν είναι μακριά η άποψη μου από το να υπάρξει η εκλογή επικεφαλής όπως περίπου προτείνει ο Σταύρος αλλά αυτό το πράγμα αν ξεκοπεί από μια διαδικασία αναγκαίας συνάντησης και όσμωσης με πολύ προσεκτικά βήματα για ένα ενδιάμεσο χρονικό διάστημα, μπορεί να μην οδηγήσει πουθενά και εγώ το φοβάμαι αυτό. Και επειδή πιστεύω σε αυτή την ιστορία θέλω να πω τη γνώμη μου και να κάνω ό,τι μπορώ για να βοηθήσω.\nΉταν μια συνεδρίαση της επιτροπής Θεσμών και Διαφάνειας η οποία άρχισε και τελείωσε με την κατάθεση της εισαγγελέως Εφετών κ. Τσατάνη και θα συνεχιστεί την επόμενη εβδομάδα. Δηλαδή και οι 3 ώρες που μείναμε περίπου ήταν η δική της ακρόαση. Είπε πολλά και ενδιαφέροντα πράγματα η κ.Τσατάνη και κυρίως τεκμηρίωσε την άποψή της που συνοδεύει την καταγγελία που έχει κάνει ήδη, ότι έχει παρέμβει στο έργο της ο αναπληρωτής Υπουργός Δικαιοσύνης, κ. Παπαγγελόπουλος, πράγμα που συνιστά μια πολύ σοβαρή υπόθεση που πρέπει να διερευνηθεί και από την επιτροπή Θεσμών και Διαφάνειας διότι μια τέτοιου τύπου και σε τέτοιο βαθμό και σε τέτοιο θεσμικό ύψος σύγκρουση ανάμεσα στην πρώτη εισαγγελέα της χώρας, μετά την εισαγγελέα του Αρείου Πάγου δηλαδή, και τον αναπληρωτή Υπουργό Δικαιοσύνης δεν έχει ξαναγίνει. Είναι πάρα πολύ σοβαρό το ζήτημα.\nΚαι νομίζω ότι είναι και πρωτοφανή τα όσα λέγονται.\nΣε αυτό έχετε δίκιο. Υπάρχουν πολλές απόψεις που έχουν κατατεθεί και η συζήτηση έχει ξεκινήσει εδώ και καιρό και είναι και ευρέος ενδιαφέροντος. Τώρα ποιος θα ήταν ο καλύτερος δυνατός τρόπος; Πιθανώς μέσα από το ίδιο το δικαστικό σώμα θα έπρεπε να προκύπτει. Η ηγεσία του θα έπρεπε να είναι σε απόσταση από πολιτικές σκοπιμότητες και πολιτική εξουσία. Αλλά όλα αυτά νομίζω ότι πρέπει να τα δει το πολιτικό σύστημα συνολικά ως στοιχείο και της δικής του αξιοπιστίας. Ξέρετε νομίζω πάρα πολύ καλά, το έχετε καταθέσει και εσείς ως δική σας κρίση, ότι ένα από τα βασικά χαρακτηριστικά της πτώσης της ελληνικής κοινωνίας και στο πολιτικό και στο οικονομικό επίπεδο είναι η απόλυτη και διάχυτη αναξιοπιστία που υπάρχει. Δεν μας πιστεύουν οι έξω, δεν πιστεύουμε και εμείς τους έξω. Δεν πιστεύουμε τους εαυτούς μας, δεν πιστεύουμε ο ένας τον άλλον. Δηλαδή δεν έχει τέλος αυτή η ιστορία, κάτι πρέπει να γίνει.\nΑν μου επιτρέπετε σε αυτό, έχετε προβληματιστεί ποτέ μήπως η έννοια της πολιτικής σκοπιμότητας, που θα έλεγα ότι είναι ευδιάκριτη από την πλευρά της κυβέρνησης, μπορεί να έχει μια διττή ανάγνωση και σε ό,τι αφορά τις στοχεύσεις και τις σκοπιμότητες των κομμάτων της αντιπολίτευσης;\nΑπό το Δεκέμβριο του 2015\nΝαι. Και μετά από πολύ μεγάλη κουβέντα και συζήτηση με έγκριτους συνταγματολόγους, φίλους καλούς. Έχει όλα τα στοιχεία που έχει η πρόταση που καταθέτει ο κ. Τσίπρας, απλώς θεωρεί το Ποτάμι ότι χρειάζεται ένα μικρό ποσοστό ως bonusγια να υπάρξει κυβέρνηση στη χώρα. Διότι με βάση τη λειτουργία του ελληνικού πολιτικού συστήματος, κανένας δεν πιστεύει ότι πρόκειται η χώρα να κυβερνηθεί αν χρειάζεται 4 κόμματα να συμπράξουν. Αυτό λέει το Ποτάμι.\nΈχω την εντύπωση ότι το Ποτάμι, δια του κ. Θεοδωράκη, μπήκε σε αυτόν το διάλογο. Τώρα να κρατήσω και εγώ αυτό που λέτε. Μπορεί να έχετε δίκιο. Ίσως θα έπρεπε να μπει πιο αποφασιστικά. Δηλαδή να επιμείνει πιο πολύ στα θέματα διαλόγου. Πολύ περισσότερο αφού και στο πλαίσιο του κυβερνητικού στρατοπέδου υπάρχουν επιφυλάξεις για αυτή την απολυτότητα της πρότασης. Παραδείγματος χάριν άκουσα ότι ο κ. Κουρουπλής, ο κατεξοχήν αρμόδιος υπουργός Εσωτερικών, έχει και αυτός την άποψη ότι χρειάζεται ένα μικρό bonusγια να υπάρξει δυνατότητα κυβέρνησης της χώρας έστω και με δυο κόμματα. Να μη χρειάζονται 4 ή 5 κόμματα για να γίνει κυβέρνηση, που δε θα βρεθούν ποτέ. Σε αυτό που λέτε για την ανάγκη επιμονής στο διάλογο νομίζω ότι έχετε δίκιο. Τώρα σας μιλάει για τον εκλογικό νόμο ένας άνθρωπος – και το ξέρετε γιατί γνωριζόμαστε πολλά χρόνια – που επί δεκαετίες παλεύει με πάθος την υπόθεση της απλής αναλογικής και έχω και εγώ πρόβλημα. Γιατί θα μπω αύριο σε μια συζήτηση και θα βάζω τον εαυτό μου να σκέφτεται εκτός από τον εκλογικό νόμο και τις σκοπιμότητες που τον συνοδεύουν. Ενώ δε θα το ήθελα. Δε θα ήθελα γιατί πιστεύω στην απλή αναλογική αλλά δεν μπορώ να αγνοήσω τις σκοπιμότητες.


Από την Εθνική Αστέγων στα σαλόνια της Football League! (εικόνες) | kamarinia.gr\nΑπό την Εθνική Αστέγων στα σαλόνια της Football League! (εικόνες)\nΤο 2010, η μεγάλη Μάντσεστερ Γιουνάιτεντ έκανε το μεγάλο «μπαμ», δαπανώντας πάνω από δέκα εκατομμύρια λίρες για να εντάξει στις τάξεις της τον Μπεμπέ Φωτό 3). Με καταγωγή από την Ακτή Ελεφαντοστού, ο Μπεμπέ έκανε τα πρώτα του ποδοσφαιρικά βήματα στα φυτώρια του «αδελφού» πρότζεκτ του περιοδικού δρόμου της Πορτογαλίας «CAIS»: Ήταν μέλος, με άλλα λόγια, της Εθνικής Αστέγων της Πορτογαλίας πριν υπογράψει επαγγελματικό συμβόλαιο με τη Βιτόρια Γκιμαράες και, στη συνέχεια, κάνει το άλμα στο Μάντσεστερ.\nΣτα τέλη του 2013, η είδηση ήρθε από τη Βραζιλία, εκεί όπου ο Ντάρλαν Μάρτινς υπέγραψε επαγγελματικό συμβόλαιο με τη θρυλική Φλαμένγκο (φωτό 2). Ο Ντάρλαν ήταν ο βασικός σέντερ φορ της Εθνικής Αστέγων της Βραζιλίας, στο περσινό Παγκόσμιο Κύπελλο Αστέγων που διεξήχθη στην Πολωνία. Βρέθηκε, μάλιστα, και αντίπαλος της εθνικής μας, φορτώνοντας την εστία μας με πολλά γκολ! Ηταν ο MVP του τουρνουά. Ένας υπέροχος νέος άνθρωπος και αθλητής, που μέσα από τον αθλητισμό φαίνεται να κερδίζει το στοίχημα με την ίδια τη ζωή. Για μια καλύτερη ζωή.\nΑφορμή, ο Σουλεϊμάν Ζίε Γουαταρά. Έχοντας κοινές ρίζες με τον Μπεμπέ, ο Σουλεϊμάν, από το γήπεδο του Ρουφ και τις προπονήσεις της Εθνικής Αστέγων, ετοιμάζεται να κάνει το μεγάλο ποδοσφαιρικό και όχι μόνο άλμα: να ενταχθεί στις τάξεις της Επισκοπής Ρεθύμνου που αγωνίζεται στο πρωτάθλημα της FootballLeague!\nΚι αν οι βόμβες του εμφυλίου δεν τον εμπόδισαν να εκπληρώσει το όνειρό του, ο Σουλεϊμάν ελπίζει αυτή τη φορά η γραφειοκρατία να μην του το στερήσει. Κι αυτό γιατί,παρόλο που το αίτημά του για χορήγηση πολιτικού ασύλου έχει γίνει δεκτό, μια αλλαγή στους κανονισμούς της ΕΠΟ που ισχύει από φέτος ενδέχεται να μπει εμπόδιο στην υπογραφή του συμβολαίου του. Αλλά τίποτα δεν μοιάζει ικανό να του κόψει το δρόμο.